Prijatelji dece Srbije 18.07.2021.\nKonferencija "Deca u kandžama medija – zašto i kada televizija, štampa, društvene mreže nisu sigurni za vaše dete i šta roditelji imaju sa tim?" održana je u subotu 17. jula na Zoom platformi u zajedničkoj organizaciji Škole za roditelje i Prijatelja dece Srbije. Konferencija je bila namenjena roditeljima koji su imali priliku da razgovaraju o prevenciji i načinima zaštite dece u medijskom prostoru, dok su u ulozi predavača govorili: Jelena Holcer, pedagog i predsednica Škole za roditelje; Iva Eraković, novinarka i izvršna direktorka Prijatelja dece Srbije i Božidar Dimić, pedagog i omladinski radnik.\nGlavna pitanja o kojima se razgovaralo tokom konferencije su zašto i kada televizija, štampa, društvene mreže i ostali mediji nisu sigurni za dete i kako roditelji mogu zaštititi decu. Učesnici konferencije su upoznati sa praktičnim primerima zloupotrebe dece u medijima iz prethodnih godina, a takođe su imali priliku da čuju koja prava deteta su u tim situacijama prekršena i na koji način su deca zloupotrebljena. Učesnici su zatim sa stručnjacima iz ove oblasti razgovarali o mogućim psihološkim i društvenim posledicama ovakvih zloupotreba.\nUčesnici konferencije su razgovarali o brojnim otvorenim problemima u vezi sa položajem dece u medijima. Mnogi mediji nemilosrdno eksploatišu decu u najrazličitijim trenucima, otkrivaju im identitet i ugrožavaju bezbednost i razvoj. Komercijalni program decu neretko tretira kao robu, navodi na rizična ponašanja glorifikujući poroke, nasilje i seksualizaciju, podstiče netrpeljivost i govor mržnje. Ovaj neprimeren sadržaj za decu sve je češći u medjima, a o posledicama takvog medijskog izveštavanja se gotovo i ne govori.\nRoditelji su podelili zabrinutost u vezi sadržaja koji njihova deca prate u medijima, količinom vremena koju provode na internetu, kao i utisak nemoći da išta u tom smislu mogu promeniti. Kao odgovor na ove strepnje roditelji su dobili konkretne i praktične savete kako mogu da ojačaju odnos sa svojom decom i upute ih na svesno i promišljeno korišćenje medija, kao i kako sopstvenim izborima sadržaja mogu zaštititi sopstvenu decu.


S.D.“Dragan Jevtić Škepo“: Emilija Ponjavić rekordom do dva zlata – GM Press\nKup Streljačkog saveza Srbije vazdušnim oružjem počeo je proteklog vikenda prvim kolom u Novom Sadu, čime je startovala nova sezona domaćih takmičenja.\nJuniorka Emilija Ponjavić članica streljačke družine „Dragan Jevtić Škepo“ je bila najpreciznija vazdušnom puškom u ženskoj konkurenciji “ubivši” fantastičnih 629,8 krugova! Ovim rezultatom Emilija je pobedila u obe kategorije (juniorska i seniorska) ostavivši iza sebe Vukojević Teodoru iz kragujevačkog “Čika Mate”, seniorsku reprenzetativku Srbije, i Mariju Malić, članicu “SK Jedinstvo” iz Stare Pazove.\nRezultat od 629,8 krugova koji je Emilija “ubila” je na zadnjim održanim Olimpijskim Igrama u Tokiju rangiran na šestom mestu, što dovoljno govori koliko je naša juniorska reprenzetativka podigla formu.\nNapornim i predanim radom, sa svojim trenerom Dejanom Bajkićem, ucrtala se na mapu vrhunskih strelaca Srbije. Sledeći izazov koji očekuje Emiliju je međunrodno takmičenje po kalendaru ISSF-a “Salona DC Open” koje se održava u Solinu,u Hrvatskoj a zatim sledi II kolo Kupa Srbije u Nišu.\nS.D.“Dragan Jevtić Škepo“\nTags: Emilija Ponjavić, sd dragan jevtić škepo, streljaštvo, takmičenje


Juniorke počele pripreme za SP\nŽenska juniorska reprezentacija Srbije počela je danas pripreme za XVI SP 2011, koje će se odigrati od 22. – 31. jula u Limi i Truhilju, u Peruu. Ratko Pavličević, prvi trener juniorki Srbije, na pripreme je pozvao 16 igračica.\nŽenska juniorska reprezentacija Srbije u ponedeljak, 06. juna počinje pripreme za XVI SP 2011, koje će se odigrati od 22. – 31. jula u Limi i Truhilju, u Peruu. Ratko Pavličević, prvi trener juniorki Srbije, na pripreme je pozvqao 16 igračica.\nPavličević saopštio širi spisak igračica za SP u Peruu\nRatko Pavličević, prvi trener ženske juniorske reprezentacije Srbije, saopštio je širi spisak igračica (22) za XVI SP 2011, koje će se odigrati od 22. – 31. jula u Limi i Truhilju, u Peruu.\nJuniorke Srbije u B grupi, u Limi, sa Brazilom, Italijom i Kubom !!!\nŽenska juniorska reprezentacija Srbije igraće u B grupi XVI SP 2011, u Limi sa Brazilom, Italijom i Kubom, odlučeno je juče žrebom u Limi, saopštio je FIVB. XVI SP 2011. u konkurenciji juniorki odigraće se od 22. – 31. jula u Limi i Truhilju, u Peruu.


Jednokratna pomoć od 100 evra isplaćena na račune prvih 950.000 penzionera! | DNEVNE\nJednokratna pomoć od 100 evra isplaćena na račune prvih 950.000 penzionera!\nJednokratna pomoć države od 100 evra, za sve punoletne građane, u petak je isplaćena na račune prvih 950.000 penzionera! Po rečima ministra finansija Siniše Malog, i ostalim primaocima penzija i novčane socijalne pomoći, koji su po automatizmu prijavljeni, novac će biti sukcesivno uplaćivan na svakih pet dana.\nInače stiglo je oko 3,25 miliona prijava onlajn, a preko kol-centra 25.889.\nOstali punoletni građani, koji se prijave onlajn i telefonom, uplate od oko 12.000 dinara mogu da očekuju najkasnije od 1. juna.\nVANREDNE MERE PONOVO NA SNAZI? Konačna odluka doneće se u PONEDELJAK, a sve zavisi od JEDNE BROJKE\n– Naši najstariji sugrađani su imali težak period iza sebe kad je reč o virusu korona, i ovo je naš način da kažemo hvala – rekao je ministar Mali. – Po 100 evra na račun 950.000 penzionera već je otišlo, a stiže i ostalima. Mali je pozivajući se na podatak, rekao da se Službi za zapošljavanje prijavilo 8.800 ljudi da primi novčanu pomoć za nezaposlene.


Fabrici: Proevropske reforme moraju da se nastave - Izazov\nNovi magazin 13. septembra 2020. 12:19\nŠef Delegacije EU u Srbiji Sem Fabrici rekao je da proevropske reforme u Srbiji moraju da se nastave a zamah dijaloga održi, kao i da nema razloga da se određuju vremenski rokovi za dijalog sa Prištinom koji se odvija pod pokroviteljstvom EU.\n„Očekujemo da će naredne runde razgovora biti još teže, no obe strane su spremne da se angažuju u pregovorima što je pozitivno“, rekao je Fabrici za današnje izdanje lista Blic.\n„Kao što su visoki predstavnik i potpredsednik (Žozep) Borel i specijalni predstavnik EU (Miroslav) Lajčak rekli sastanak lidera u okviru dijaloga Beograda i Prištine dobro je protekao“, rekao je Fabrici.\nTa dva nova pitanja prvi put su pokrenuta u Briselu u ponedeljak u okviru nove rudne pregovora o sveobuhvatnom i obavezujućem sporazumu o normalizacij, rekao je on.\n„Ne slažem se sa takvim pristupom, fali mu perspektiva i zvuči defanzivno. Treba da vidimo više transformativni efekat proširenja koji će doneti prosperitet, ojačati demokratiju i obezbediti sigurnost Srbiji u regionu. Pristupni proces zasnovan je na planu dogovorenih reformi i obaveza“, rekao je Fabrici i dodao da je on međusobnno dogovoren 2014. kada su Srbija i EU odlučile da otvore pregovore.\nRekao je da je proces pristupanja Uniji složen ali i koherentan i transparentan i da je izdvojeno 300 miliona evra besprovratnih sredstava godišnje kao podrška tom procesu.\n„Uz proces normalizacije odnosa sa Prištinom, reforme u vladavini prava imaju ključnu ulogu u oceni celokupnog procesa. Ne možemo dovoljno naglasiti važnost vladavine prava“, rekao je Fabrici.\nRekao je da zemlje članice u junu nisu bile ubeđene da je Srbija postigla dovoljan napredak u reformama, posebno u poglavljima 23 i 24 koja se odnose na vladavinu prava i zaštitu ljudskih prava i to je dovelo do situacije da Srbija ne otvori više poglavlja ove godine. Međutim proces se nastavlja i sada su tu dva važna elementa, dodao je Fabrici.\nPrvo, naveo je on, nova vlada u Srbiji imaće priliku da da odlučujući podstrek reformskoj agendi EU, a drugo obnavljanje dijaloga sa Prištinom uz posredovanje EU nakon 20 meseci je vrlo pozitivan element, i ta dva elementa su podstrek potreban za ubedljiv napredak u pregovorima.\n„Ako pitate gde je potrebno još posla, rekao bih vladavina prava je ključna za sadržaj: politički pristupanje EU bi trebalo da bude iznad domaćih debata. Srbija treba da sklopi pakt u društvu za reforme“, rekao je Fabrici.\nGrađanski aktivisti probili ograde na Fruškoj gori koje je postavila…\nŽustra debata u UN o stanju ljudskih prava u Belorusiji\nŽene koje prave i piju vino, da upale vatru i ugase požar\nAdvokatska komora Srbije osudila izjave Aleksića, apeluje na…\nNova epidemija u Kini, više od 3.000 ljudi zaraženo brucelozom\nPutin: Rusija poseduje najnaprednije naoružanje koje još niko u svetu…\nSud odbio da odredi pritvor Miladinu Kovačeviću\nNe odričemo se fiksnog telefona – koliko dnevno vremena provedemo…\nŠest stvari koje treba da znate o Rut Bejder Ginsburg\nMotociklista poginuo na Mostu na Adi\nDan bez automobila – poziv građanima da više pešače i voze bicikle


Laguna - Bukmarker - Prikaz romana „Povest o opsadi Lisabona“, Žozea Saramaga - Knjige o kojima se priča\nRajmundo Benvindo Silva, glavni lik ovog romana, dobio je zadatak da lektoriše istorijsko svedočanstvo iz vremena opsade mavarskog Lisabona 1147, koju je izveo kralj nove, portugalske nacije. Kršeći osnovna pravila svoje profesije, na ključnom mestu u tekstu dodaje jedno „ne“, i time, u teoriji, menja istoriju.\nKada izdavačka kuća otkrije ovaj Rajmundov subverzivan čin, on je, naravno, kažnjen, ali njegov novi glavni urednik dr Marija Sara mu predaje jedini preostali primerak u kojem njegova izmena štamparskom greškom ostaje nepromenjena i predlaže mu da napiše novu istoriju u kojem će njegovo sada već ozloglašeno „ne“ ostati netaknuto. Rajmundo se prihvata ovog projekta, istovremeno započevši ljubavnu vezu sa Marijom Sarom. Pisanje i požuda se prepliću dok se ispisuju nove stranice istorije. Saramago, koji je radio kao književni urednik, uvodi čitaoca u ovaj mukotrpan proces koji je naveo Rajmunda lektora da ispravi istorijski rukopis. Rajmundo proverava hronološki sled, vodeći računa o preciznoj i tačnoj terminologiji, ali što je još važnije, procenjuje i primarne izvore na kojima je ovo istorijsko svedočanstvo zasnovano. Na primer, u tekstu je stajalo da su u vreme opsade Lisabona krstaši, koji su bili u prolazu, pomogli portugalskom kralju. Rajmundova promena sugeriše da krstaši „nisu“ pomogli Portugalcima jer je po njegovom mišljenju bilo sporno to što kralj krstašima nije ponudio nikakav plen nakon pobede; to ga je navelo da zaključi da kraljev govor zvuči više kao propoved, kao da te reči izgovara neko starije svešteno lice, a ne kralj. Dok Rajmundo procenjuje istorijski tekst postaje sve jasnije da su izvorna istorijska svedočanstva, sve samo ne izvorna.\nOna su takođe proizvod tumača i prepisivača koji su bili pod uticajem sopstvenih psiholoških stanja i filozofskih uverenja. Rajmundo zaključuje da „izvorna svedočanstva“ i „objektivni izvori“ nisu verodostojni. Dok lektoriše, a kasnije i ispisuje novu istoriju opsade, odlučuje da popuni ono što on smatra da su praznine... Ovaj maštoviti pogled na istoriju opsade vraća Rajmunda u vreme kada je „istorija bila život“. Rajmundov povratak u period kada se događala opsada je u određenim momentima i komičan... Ali ova razmišljanja o opsadi takođe služe da se demistifikuje rat i svaki pokušaj racionalizacije rata. Nisu hrišćani heroji, već varvari koji odsecaju glave, siluju žene i smeju se tome.\nUzvišena religijska retorika hrišćana i Mavara, podjednako, ide rame uz rame sa brutalnim nasiljem počinjenim zarad višeg cilja. Narator odbija da prihvati tu retoriku i kaže: „uvek je isto, bogove nabeđujemo da su krivi za ovo, za ono, a mi smo ti koji sve smišljamo i zaslužujemo, uključujući oprost za ovaj i ostale grehe.“ Dok ispravlja istoriju opsade, Rajmundo shvata da će mu biti dozvoljen samo jedan čin kreativne anarhije. Lisabon više nije mavarski grad, i to je nešto što ne može da promeni. Rajmundova priča se završava odsecanjem glave mujezinu, slepom čoveku koji svakoga dana poziva Mavare na molitvu. Rajmundo opisuje njegovu smrt kao smrt čoveka koji umire u stvarnom strahu, a ubija ga krstaš koga vodi iracionalan strah. Za Saramaga, kao i za Frederika Džejmsona, istorija je puna stradanja. Ali zahvaljujući tome što prihvata da postoji mnoštvo verzija istorijskih događaja i što je voljan da popuni praznine, Saramago nam ipak nudi nadu.


Provocirani učesnici protesta "1 od 5 miliona" u Kosovskoj Mitrovici\nProtest "1 od 5 miliona" u Kosovskoj Mitrovici\nU Severnoj Mitrovici održan protest „1 od 5 miliona“, drugi po redu u ovom gradu. Zatraženo je rasvetljavanje ubistva Olivera Ivanovića, a organizatori su na nekoliko mesta u Sutjeskoj ulici gde je Ivanović ubijen izlepli plakate sa natpisom “Ulica Olivera Ivanovića”.\nOkupljeni su protestovali i protiv taksi Prištine na srpsku robu i protiv ujedinjenja severnog i južnog dela grada. Skup je protekao i uz verbalne provokacije i uvrede koje je učesnicima protesta upitilo nekoliko mlađih osoba.\nNa današnji dan pre 13 meseci u Severnoj Mitrovici ubijen je predsednik Građanske inicijative Srbija demokratija pravda Oliver Ivanović. Rasvetljavanje njegovog ubistva bio je glavni zahtev sa večerašnjeg protesta u ovom gradu.\n„Najznačajniji zahtev je ko je ubio Olivera Ivanovića i sve dok to ne bude otkriveno Srbija neće biti mirno mesto za život i mi nećemo biti sigurni ovde. Trinaest meseci je prošlo od njegovog ubistva i mi smo odlučili da ispoštujemo volju 1700 ljudi koji su potpisali peticiju da se Sutjeska ulica preimenuje i nosi ime Olivera Ivanovića. Oliver je to zaslužio. Mi zahvaljujući njemu i njegovoj borbi danas živimo na ovim prostorima“, rekao je jedan od organizatora protesta Dejan Nedeljković.\nProtest "Jedan od pet miliona" u Kosovskoj Mitrovici\nOrganizatori protesta ukazali su na brojne pretnje i pritiske koje su dobijali učesnici prethodnog protesta u Mitrovici.\n„Imamo velike pritiske od strane vlasti iz Srbije i na lokalu. Od zadnjeg protesta koji smo imali ogroman broj ljudi su dobili otkaze i suspenzije s posla, ljudima se preti jer prisustvuju protestu. Želim da pitam predsednika Srbije Aleksandra Vučića i direktora Kancelarije za KiM Marka Đurića da li oni stoje direktno iza ovoga ili je to neki lični hir nekih ljudi sa lokala ovde", rekao je Nedeljković.\nNakon obraćanja organizatora protesta, učesnici su krenuli u šetnju od centra grada ka mestu gde je ubijen Oliver Ivanović, kada je došlo do provokacije od strane nekoliko mladića.\n“Janjičari”, “prodali ste se”, “poturice”, “Srbe na vrbe”, “na pogrešnoj ste strani”, neke su od poruka koje su upućivali učesnicima protesta.\nUčesnici protesta zatim su na nekoliko mesta izlepili plakate u Sutjeskoj ulici gde je ispred prostorija svoje stranke 16. januara prošle godine Ubijen Oliver Ivanović, sa natpisom Ulica Olivera Ivanovića i zapalili sveće na mestu gde je ubijen. Na kraju protesta medijima se obratio jedan od organizatora skupa Marko Jakšić koji se osvrnuo na provokacije na večerašnjem skupu.\n"Ovo večeras su bile organizovane navijačke grupe u Mitrovici koje je neko platio da provociraju ove ljude koji su u miru šetali. Neke od njih sam prepoznao, to su radnici lokalnih samouprava Srbije koji su nas neovlašćeno snimali. Narednih dana ću podneti krivične prijave za neovlašćeno snimanje. Posle svih pritisaka koji su bili prethodne nedelje, da se to tako nešto nastavlja je strašno i bojim se da su svi ovi ljudi sada i fizički ugroženi ”, kazao je Jakšić.\nOrganizatori protesta u Mitrovici poručili su i da se slažu svim zahtevima koje organizatori skupa širom Srbije traže od vlasti u Srbiji, a istakli su i svoje protivljenje uvođenju takse od 100 odsto na uvoz robe iz Srbije od strane Vlade Kosova. Protest su obezbeđivali pripadnici kosovske policije, a blizini je bilo i nekoliko pripadnika KFOR-a.


„Dobri čiviluci“ obukli stotine Beograđana\nU sklopu kampanje „10 dobrih ideja“, kojom beogradska agencija Block & Roll obeležava desetogodišnjicu rada, u saradnji sa kompanijom JYSK na ulicama grada osvanuli su „Dobri čiviluci“.\nTokom tri dana, Beograđani su dobro očuvanu garderobu koju više ne nose mogli da donesu i okače na „dobre čiviluke“. Odatle, odeću su mogli da uzmu svi oni kojima je bila potrebna.\nOva jedinstvena prilika za širenje solidarnosti i dobrote Beogradom, uprkos kišnom vremenu, naišla je na ogroman odziv sugrađana. Sakupljena je i podeljena velika količina garderobe, a sva preostala, nepodeljena odeća biće donirana Prihvatištu za odrasla i stara lica u Beogradu.\nPokazalo se da su ljudi više nego spremni da podrže i reaguju na ovakve inicijative, od nekoliko stotina Beograđana koji su svakodnevno donosili odeću, do onih koji su širili vesti o akciji na svojim društvenim profilima.\nPod geslom „Umesto jedne dobre žurke, 10 dobrih ideja!“, Block & Roll će tokom cele godine nastaviti da slavi svoj jubilej realizujući ideje koje doprinose zajednici i pomažu osetljivim društvenim grupama.\nPrethodni članak Poruka Direct Media Akademije: Ljudi važniji od mašina u novoj eri komunikacija Sledeći članak Kako vaspitati decu u digitalno doba – otkriva stručnjak na 12. Weekend Media Festivalu


EU za reforme daje 14,2 milijarde eura, među korisnicima i Crna Gora - Ekonomija\nEU za reforme daje 14,2 milijarde eura, među korisnicima i Crna Gora\nZELENO SVJETLO ZA IPA III\n– Ova podrška će pomoći korisnicima u sprovođenju reformi na putu ka članstvu u EU. Korisnici će biti podržani u sprovođenju neophodnih političkih, institucionalnih, pravnih, administrativnih, društvenih i ekonomskih reformi kako bi se uskladili sa vrijednostima Unije i kako bi se postepeno prilagodili pravilima, standardima, politikama i praksi EU – saopšteno je iz Savjeta EU.\n– Posebna pažnja biće posvećena naporima uloženim u temeljne reformske oblasti kao što su vladavina prava i osnovna prava, demokratske institucije i reforma javne uprave, kao i ekonomski razvoj i konkurentnost. Istovremeno, primjenjivaće se princip poštene raspodjele, kako bi se osiguralo da obim i intenzitet finansiranja ne uzima u obzir samo učinak korisnika, već i njihove potrebe i kapacitete – navodi se u saopštenju.\n– Takođe je predviđeno da se obim i intenzitet pomoći mogu mijenjati u slučaju značajne regresije ili stalnog nedostatka napretka korisnika u temeljnim reformskim oblastima. U takvim slučajevima sredstva bi se mogla proporcionalno smanjiti i preusmeriti bez ugrožavanja podrške poboljšanju osnovnih prava, demokratije i vladavine prava, uključujući podršku civilnom društvu – navodi se u saopštenju.\nPribilović: Laketić žrtva političkog revanšizma, DPS će mu obezbijediti pravnu pomoć\nZa jedan dan u KCCG obavljeno blizu hiljadu i po pregleda, primljeno 175 pacijenata\nBošnjak: Koje licemjerstvo, Konjević sa kriminalcima razbio protest DF, sad brani protestante što su nasrnuli na policiju


PODSEĆANJE NA OBAVEZU PRISUSTVOVANJA NASTAVI - Megatrend Univerzitet\nPODSEĆANJE NA OBAVEZU PRISUSTVOVANJA NASTAVI\nu letnjem semestru tekuće školske godine registrovano je naglašeno odsustvovanje studenata sa nastave. Naša je dužnost da vas u ime uprave Univerziteta podsetimo na značaj i obavezu pohađanja nastave.\nPotpisivanjem Bolonjske deklaracije u Srbiji je, pre nešto više od jedne decenije, otpočeo proces koji ima za cilj kreiranje jedinstvenog evropskog sistema univerzitetske nastave. Njegova suština je definisana Evropskim sistemom prenosivih bodova (ESPB) ili na engleskom European Credit Transfer System (ECTS). To je jedinstven sistem kvantitativnog vrednovanja uloženog rada studenta u sticanje znanja, sposobnosti i veština (ishodi učenja) predviđenih kako studijskim programom, tako i svakim predmetom u okviru tog programa.\nU ukupan broj od 100 poena ulaze poeni za aktivnost i rad na predavanjima i vežbama, seminarske radove, samostalne radove, simulacije, praktični i rad na terenu, kolokvijume i ispit. Sa činjenicom koliko konkretno svaka od navedenih aktivnosti nosi poena, nastavnici su upoznali studente na početku pohađanja predmeta, a isti kriterijumi su sadržani u kartonu svakog predmeta koji je javno dostupan na sajtu fakulteta.\nU interesu je studenata da se pridržavaju načela bolonjskog procesa, što podrazumeva i redovno prisustvo na nastavi.\nHvala vam što ćete uvažiti ovo podsećanje! Očekujemo da ćete ubuduće redovnije prisustvovati na svim oblicima nastave.\nŽelimo vam uspeh u junskom ispitnom roku, i sreću u životu i radu!


MMF o Srbiji: Dramatično bolje, ali "obuzdajte" se oko plata i penzija - Bizlife.rs\n16:46 Beograd, 05/07/2017\nVlada Srbije i Narodna banka su ostvarili dramatično jačanje ekonomije i poboljšanje privredne situacije, kaže šef misije Međunarodnog monetarnog fonda Džejms Ruf.\nIstiče da MMF ohrabruje nastavak reformi i rešavanje postojećih problema, a da je na Srbiji da odluči da li će zatražiti novi aranžman, dok razgovore o povećanju plata i penzija najavljuje za jesen.\nDžejms Ruf je, na kraju posete Srbiji povodom sedme revizije stendbaj-aranžmana, objasnio da ovo nije bila uobičajena misija, već da su izvršene i konsultacije na osnovu člana četiri, što MMF čini sa svim članicama bez obzira na to da li imaju aranžman ili ne.\n“Ako pogledamo unazad kada smo organizovali prethodne konsultacije po članu četiri početkom februara 2015. godine, možemo videti da su Vlada i NBS ostvarili dramatično jačanje ekonomije, poboljšanje privredne situacije.”\nNakon pet godina usporenog rasta, neodržive fiskalne pozicije i problematičnih kredita u bankama, došlo je do velikog preokreta u makroekonomskim rezultatima, rekao je Ruf na konferenciji za medije u Vladi Srbije.\nNaveo je da MMF u 2017. predviđa rast od tri odsto, da je revidirao najnižu projekciju deficita na samo 1,1 odsto BDP, što je, kako je konstatovao, najniži nivo od 2005. godine. Takođe je preneo da je MMF video i da javni dug pada brže i ranije nego što se očekivalo.\n“Ono što je važno jeste da vidimo da je došlo do fiskalne konsolidacije koja je brža i veća od projektovane. To je postignuto uz brži rast nego što smo očekivali”, naglasio je šef misije MMF.\nUkazao je na to da nezaposlenost pada, a zapošljavanje jača, uprkos značajanom smanjenju broja radnika u javnom sektoru.\n“Videli smo uspešnu realizaciju strategije za smanjenje problematičnih kredita, a uz to NBS je uspela da zadrži inflaciju na niskom nivou. Ekonomija Srbije, međutim, i dalje se suočava sa problemima ozbiljne ranjivosti i strukturne slabosti”, ukazao je Ruf.\nU nekim oblastima je došlo do kašnjenja. To se, kako je rekao šef misije MMF, odnosi posebno na reformu državne uprave i pružanje javnih servisa, kao i na problem državnih preduzeća.\n“Generalno ekonomija je i dalje opterećena prevelikim i neefikasnim javnim sektorom, te su potrebni napori da se ekonomija okrene ka rastu efikasnog produktivnog sektora”, rekao je Ruf dodajući da je neophodno i unapređenje Poreske uprave, sistema javnih naknada i taksi, kao i obezbeđivanje veće efikasnosti, transparentnost pravosuđa.\nO povećanjima u septembru ili oktobru\nŠef misije MMF za Srbiju kaže da će prilikom naredne posete Misije, u septembru ili oktobru, biti razgovora o eventualnom povećanju plata i penzija, ali ističe da je u tom smislu potrebna “umerenost”.\n“Penzije i zarade, ova vrsta rashoda, treba i dalje da bude obuzdavana u procentu BDP”, rekao je Ruf, što, prema njegovim rečima, znači da će dohodak u celoj ekonomiji rasti u skladu sa rastom BDP.\nRuf je istakao da je na vlastima u Srbiji da odluče da li će zatražiti novi aranžman sa MMF.\nmmf plate penzije Srbija dyejms ruf


Mrnjau fest: Počinje Beogradski festival mačaka - Ženska TV\nOd GLAVNI 09/01/2019\n09/01/2019 177 pregleda\nDom omladine Beograda, Veterina Beograd i Felinološko društvo Le PETit, u subotu i nedelju, 12. i 13. januara 2019, po peti put priređuju „Mrnjau Fest“ – jedinstveni festival posvećen mačkama! Dragi mačkoljupci, dođite da mrnjaučete, predete, da se mazite, ako treba i frkćete, zatim nešto i da naučite, ali prvenstveno da se slatko zabavite!\nMačke i mašta oduvek su išli ruku pod ruku pa je prvi dan festivala obeležen druženjem sa likovima iz mjuzikla za decu „Kako su nastale ružne reči“ prema tekstu Duška Radovića, kao i zabavnim i šarenim radionicama-igraonicama.\nNa programu „Mrnjau festa“ biće mnoštvo sadržaja za decu i celu porodicu – mjuzikl „Kako su nastale ružne reči“, kreativne radionice-igraonice, humanitarno udomljavanje i međunarodno takmičenje mačaka. Na festivalu će se predstaviti domaće i strane odgajivačnice koje će izložiti svoje mace šampione. Mace će se takmičiti za prestižne titule i nagrade, a ljubitelji će moći da se informišu o interesantnim rasama putem prezentacija i direktno od odgajivača.\nNa „Mrnjau Festu“ svoju macu možete da obradujete nekom ukusnom poslasticom, korpicom ili igračkicama, a na predavanjima i u kontaktu sa veterinarima, specijalistima za ishranu i ponašanje, saznaćete baš sve o mačkama, o nezi, o ishrani, o vaspitanju, kao i o mitovima i o predrasudama.\nFoto : Press


TURSKA KRENULA OTVORENO PROTIV RUSIJE: Uskoro tursko-američki napadi na Asada\nTURSKA KRENULA OTVORENO PROTIV RUSIJE: Uskoro tursko-američki napadi na Asada\nErdogan želi ulogu globalnog vladara\nTurski predsednik Redžep Tajip Erdogan rekao je da Ankara i Vašington moraju ujediniti snage ne samo da bi podržali umerenu sirijsku opoziciju, nego i da bi oborili Asadov režim.\nErdogan odlično zna da su u Siriji strateške pozicije Rusije i da ukoliko Asad padne, počinje napad na Rusiju tako što će biti izgrađen naftovod i gasovod za Evropu koji će u potpunosti nadomestiti ruski gas.\nAmerika upravo zato i napada Asada jer on ne dozvoljava prolazak drugih ruta energenata za Evropu preko Sirije koja je ključna zemlja za novu trasu gasovoda.\nErdogan je znači samo glumio volju da se Turska pridruži Evroazijskoj Uniji, a u stvari je tajno iza scene radio na obaranju Asada i zadavanje podmuklog udarca Rusiji.\nTokom ovog meseca, Erdogan je imao oštar telefonski razgovor sa Putinom kada mu je Putim oštrim tonom zapretio i silom ukoliko nastavi da ruši Siriju. To je bio šok za Tursku i Erdogana, ali izgleda da Erdogan sporo uči a refleksi su mu oslabili jer je predugo u turskoj fotelji vlasti.\nŠta je Erdogan umislio svedoči i činjenica da je sebi na državni trošak izgradio nezamisliv dvorac od 1.000 soba a po ceni od skoro pola milijarde vera.\nNo da stvari neće ići kako je umišljeni Erdogan zamislio svedoči i potez Rusije od juče kada je zavrnula slavine gasovoda za Tursku smanjivši isporuke za 50 odsto. Trenutno ministar ekonomije Turske skoro da je zaplakao, ali to je samo prva opomena Rusije.\nErdogan je u sredu rekao novinarima da Ankara i Vašington treba da se slože o treniranju i opremanju opozicije, Slobodne sirijske vojske (FSA), ali da bi saveznici trebalo da preduzmu korake ka važnijem cilju, a to je svrgavanje sirijskog lidera Bašara el Asada.\n„Lagali bismo sebe ako bismo samo pričali o treniranju i naoružavanju. Moramo posmatrati Irak i Siriju na različite načine. U Siriji se napori moraju usredsrediti na svrgavanje Asadovog režima“, rekao je Erdogan na konferenciji za novinare pre svog puta u Alžir.\nTurski predsednik je dodao da razgovori o naoružavanju „umerene“ sirijske opozicije nisu završeni pošto koalicija koju predvode SAD, koje napadaju vojsku Islamske države (ISIS) na Bliskom istoku, nije preduzela mere koje je predložila Ankara. Ti predlozi uključuju i oblast bez letenja nad Sirijom i tampon zonu na severnoj granici sa Turskom.\nSunitska ekstremistička grupa poznata kao ISIS, bori se protiv sirijske vlasti još od 2012. godine. U junu je grupa proširila svoje napade na severni i zapadni Irak, proglašavajući kalifatom teritorije koje je zauzela.\nSAD i Turska su ranije podržale „umerene“ sirijske pobunjenike, istovremeno proglašavajući rat protiv ISIS-a. Iako je turski parlament odobrio korišćenje vojne sile protiv ISIS-a, država se nije uključila u sukob do daljnje kreacije bezbednosnih zona u Siriji.\nTurski parlament je na insistiranje Erdogana dozvolio zvanično invaziju na Siriju, što je prvorazredni skandal i osvajački akt nezabeležen u skorašnje vreme.\nVašington je takođe urgirao u Ankari da im omogući upotrebu vazduhoplovne baze Incirlik u južnoj Turskoj za pokretanje vazdušnih operacija protiv položaja ISIS-a u Siriji i Iraku. Ustanova se već koristi od strane Vazduhoplovstva SAD u logističke i humanitarne svrhe.\nNezavisni analitičari tvrde da napadi na ISIS nisu stvarni već fingirani, i da snage zapadne alijanse to koriste da u potpunosti sruše naftovode u Siriji\nPa vrlo jednostavno postavite atomsku bazu u Siriji sa balističkim raketama i usmerite na Ankaru.Nema nas ali nema ni VAS.Čudime da to već niste uradili !!!\nhahaha, opet web-tribune bulazni. Trebalo bi te tamo velike analiticare upoznati sa cinjenicom da Asad nikada nije kocio izgradnju gasovoda, sta vise nudio se da sam finansira izgradnju kroz svoju zemlju. Jaoooj nemogu da verujem sta sve necu procitati.\nJAŠA RESAVAC says:\nIpak izgleda da je Erdoganu došlo pred glavu.Osilio se jer nema otpora u Turskoj sve ih je porobio. Ali izgleda da će ga Rusija ipak opametiti i postaviti ga na svoje mesto samo što se bojim da ćemnogo turaka to platiti životima.


Srpske firme na sajmu u Moskvi dogovorile izvoz vredan 27,6 mil EUR - Pluton Logistics\nSrpske kompanije prehrambenog sektora, koje su učestvovale na međunarodnom sajmu prehrane „Prodexpo 2016“ u Moskvi, prema preliminarnim rezultatima, dogovorile su nove izvozne aranžmane u visini od 27,6 mil EUR. Izvoz prehrambenih proizvoda u Rusku Federaciju i zemlje Zajednice nezavisnih država dogovorile su kompanije u oblasti proizvodnje i prerade mesa i mleka, voća i povrća, peciva, konditorskih i bezglutenskih proizvoda, alkoholnih pića.\nPostignuti rezultati i dogovoreni aranžmani za rusko tržište dobijaju još veći značaj ako se imaju u vidu uslovi poslovanja, otežano planiranje i plaćanje usled oscilacija kursa ruske nacionalne valute u poslednjih godinu i po dana.\nIzuzetan uspeh na „Proxdexpu“ postigla je kompanija „Carnex“, jedini strani proizvođač (van Zajednice nezavisnih država), nagrađen sa čak dva prestižna priznanja. Preliminarni rezultati nastupa kompanije „ITN Group“ Beograd, proizvođača zamrznutog voća i povrća na sajmu, takođe su veoma pozitivni. Nastup na sajmu doneo je vrlo korisne kontakte sa uvoznicima, distributerima i trgovinskim lancima iz Rusije, Belorusije, Izraela, SAD i drugih zemalja.\n– U okviru direktnih b2b sastanaka, koje su organizovali Privredna komora Srbije i Vlada grada Moskve, imali smo priliku da razgovaramo sa predstavnicima najvećih ruskih trgovinskih lanaca, koji sve više teže direktnoj saradnji sa proizvođačima prehrambenih proizvoda – kažu u toj kompaniji.\nTakođe napominju da su, pored saradnje na polju privatnih robnih marki, ruski lanci izrazili veliko interesovanje prema zamrznutom voću pod njihovim brendom „all fresco“, koji je postigao uspeh na domaćem tržištu.\n– Smatramo da je vrlo važno nastaviti promociju srpske privrede na sajmovima prehrambene industrije u Rusiji i iskoristiti potencijal privredne saradnje dveju zemalja- naglašavaju predstavnici „ITN Group“.\nNa trgovinsku razmenu Srbije i Ruske Federacije u 2015. godini uticale su oscilacije kursa rublje. Srpski izvoz poljoprivredno-prehrambenih proizvoda na tržište Rusiju opao je za 13,3% , ali je rast zabeležen u izvozu jabuka, za 35% , nektarina 122% , breskvi 93%, trešanja i višanja 27%, kao i malina – 90%. Ukupna vrednost izvezenih poljoprivredno – prehrambenih proizvoda iz Srbije u Rusku Federaciju u 2015. godini iznosila je 270 mil USD.\nProizvodni program na nacionalnom štandu Srbije na ovogodišnjem sajmu koji je trajao od 8. do 12. februara predstavili su: „Aleksandrija“ Fruška gora, „Bambi“ Požarevac, „Belina“ Beograd, „Carnex“ Vrbas, „Imlek“ Beograd, „ITN Grupa“ Zemun, „Mara“ Sombor, „Master frigo“ Beograd, „Meggle“ Kragujevac, „Mini pani“ Subotica, „Pionir“ Subotica, „Rolend“ Beograd, „Rubin“ Kruševac, „Voćar“ Svilajnac i „Zlatiborac“ Beograd.\n← Izvoz ribe iz Srbije – „PTC Germany“ u Smederevu pokreće proizvodnju\nDoneta još dva zakona u oblasti drumskog transporta →\n8. novembra 2021. marko


Omer Škaljo isključen iz SDA zbog "ličnih interesa" - Kameleon M&M\nOmer Škaljo isključen iz SDA zbog “ličnih interesa”\n“Trebalo je da Omer Škaljo ranije bude isključen iz stranke za sve zloupotrebe položaja. I ne samo isključen, već i krivično gonjen zajedno sa svim rukovodiocima SDA koji su mu pomogli da nepotistički zaposli kompletnu porodicu, što u Elektroprivredu, što u ostala preduzeća”, kazao je Mešalić, dodavši da on nije imao mjeru.\n“Tražimo da, ukoliko imaju bilo kakvih saznanja o zloupotrebama položaja, pokrenu krivični postupak. Naravno, ukoliko imaju dokaze da je Škaljo počinio djela koja mu pripisuju, odnosno da je učestvovao u nepotističkom zapošljavanju”, kazao je Mešalić.\n“U UKC-u Tuzla je zaposleno blizu 200 osoba, medicinskog i nemedicinskog osoblja, čime je ta institucija stavljena pred bankrot. U Tuzli se isto tako zapošljavaju u Elektrodistribuciju i ostala javna preduzeća”, rekao je Mešalić, dodavši da niko nije smijenjen osim čovjeka koji se povlači u penziju.


Zdrava Srbija predala listu u Sevojnu (VIDEO)\nBeta 20. februara 2022. 14:05\nLista „Milan Stamatović – Zdravo da pobedi Avram Ilić“ predala je listu svojih kandidata za predstojeće lokalne izbore u užičkoj gradskoj opštini Sevojno, saopšteno je danas.\nPredsednik Zdrave Srbije (ZS) Milan Stamatović je nakon predaje liste izjavio da ZS ove godine izlazi samostalno na lokalne izbore u Sevojnu, kao i da očekuje da njeni članovi budu „u mnogo većem broju“ u novom sazivu lokalnog parlamenta.\n„Gde god je Zdrava Srbija u vlasti iza nje stoje rezultati i ono što obećamo uvek i ispunimo. Ovim činom potpisujemo ugovor sa narodom“, rekao je Stamatović.\nStamatović je naveo da Zdrava Srbija u svom programu nudi decentralizaciju kako bi se svi delovi Srbije ravnomerno razvijali, kao i da će biti posvećeni rešavanju lokalnih komunalnih problema, stvaranju uslova za nova radna mesta i razvoj poljoprivrede i turizma, „uz naglasak da subvencije ostaju našim privrednicima i poljoprivrednicima i domaćim kompanijama“.\n„Odbornici Zdrave Srbije će insistirati da se maksimalno poštuju propisi u oblasti zaštite životne sredine, kako bismo našoj deci ostavili zdravu vodu, zdrav vazduh i zdravu hranu“, rekao je Stamatović.\nPrelević: Pablo Eskobar je sanjao da ima državu, a Vučić i SNS su…\nNaslovne strane za sredu, 6. jul 2022. godine\nBilčik: Rezolucija EP o Srbiji ne dovodi u pitanje njen evropski put,…\nKreni-Promeni predali REM-u peticiju sa više od 200.000 potpisa,…\nPonoš: Srbija Centar se zalaže za ulazak Srbije u EU i za saradnju…\nNajveći nemački proizvođač kondoma bankrotirao zbog Rusa\nSSP: Slovo Z na novosadskim ulicama je civilizacijski…\nBilčik: Rezolucija EP o Srbiji ne dovodi u pitanje njen…\nPonoš: Srbija Centar se zalaže za ulazak Srbije u EU i za…\nOdbijena žalba Narodne stranke na potvrdjivanje mandata…\nPrelević: Pablo Eskobar je sanjao da ima državu, a Vučić i…\nKreni-Promeni predali REM-u peticiju sa više od 200.000…


Grujić sudi Zvezdi na Banjici, Anđelovski u Humskoj\nIzvor: MozzartSport.com, 28.Maj.2020, 10:30\nDerbi u Novom Sadu poveren Milošu Đorđiću\nSudijska komisija Fudbalskog saveza Srbije odredila je arbitre za 27. kolo Linglong Superlige.\nCrvena zvezda gostuje Radu na Banjici i ukoliko ostvari trijumf obezbediće šampionsku titulu. Ovaj susret, koji je na programu u petak, 29. maja od 19.30 časova, poveren je Danilu Grujiću. Iskusnom sudiji iz Niša pomagaće Milovan Ristić i Dalibor Đurđević.\nPartizan dočekuje lučansku Mladost na stadionu u Humskoj u subotu, 30. maja od 17.30 časova, a za glavnog arbitra određen je Novica Anđelovski iz Kačareva, dok će u svojstvu pomoćnika biti Goran Beljin...\nSportske.net: Milošević otkrio ko NEĆE igrati u subotu, kako će izgledati startnih 11?\nPoznati delioci pravde na terenima Superlige Srbije...Sudijska komisija FSS odredila je arbitre za mečeve 27. kola Superlige Srbije koja se nastavlja u petak...Crvena zvezda ima priliku da na Banjici overi titulu prvaka Srbije, a za meč protiv Rada delegiran je Danilo Grujić sa svojim pomoćnicima...


uspeh Archives - Page 3 of 3 - My Cup of Tea\nKako nam se ova 2016. privodi kraju, počinjemo da mislimo o tome kako bismo mogli da se uhvatimo u koštac sa Novom godinom. Polako pravimo okvirne planove kako da poboljšamo svoje živote kroz novogodišnje rezolucije i određujemo nove ciljeve koje bismo voleli da ostvarimo u 2017. Često se naše ambicije vrte oko uspeha. Kako da […]\nČovek ne može dostići životnu mudrost bez prolaska vremena, a ni uvid u koncept poslovanja tu nije izuzetak. Sva sreća pa imamo prijatelje, porodicu i, naravno, internet, da nam pomogne da navigiramo kroz našu karijernu putanju i da nas upozori i na dobro i na zlo koje se na tom putu može naći. Iako iskustva […]\nDa li to samo mi umišljamo, ili i vi imate osećaj da je život trenutno baš nagazio na papučicu za gas? Svi se krećemo napred najluđom mogućom brzinom, bez ikakvog znaka ,,uspori“. U tome postoji problem. Kada nemate vremena da zastanete i pomirišete ruže, stvari će se činiti bleđima nego što jesu i pokvariće vaš pogled […]\nKao što kaže i ona dobra stara: ,,Život počinje na kraju vaše zone komfora“. Ne čudi da život i učenje idu ruku pod ruku. Ovde pre svega mislimo na učenje u profesionalnom smislu i naglašavamo koliko je bitno ,,uskočiti“ u nepoznato kada je u pitanju napredak u karijeri i prevazići strah od neuspeha. Posao svakako […]\nS obzirom da smo usavršile umetnost odugovlačenja, uvek su nas fascinirale tehnike upravljanja vremenom koje koriste oni najbolji i najpametniji. Možda nikada nećemo saznati kako tačno živi ta druga polovina, ali ćemo uvek ostati beskrajno fascinirane kako uspešni ljudi uspevaju da rukovode svojim haotičnim rasporedima i kako cede svaku kap produktivnosti iz svakog dana. Pa, […]\nIzmeđu poslovnih obaveza, društvenog života i kvalitetnog vremena sa porodicom, suvišno je reći da uvek tragamo za novim i boljim trikom za produktivnost. Od različitih to-do lista do ciljeva za poboljšanje sebe kao osobe, sve smo apsolvirali kada se radi o načinu da uradimo više za manje vremena. Međutim, zahvaljujući Džonatanu Sternu, možda smo naišli […]\nKoliko god da imate godina, odakle god da ste i čime god da se bavite, svi mi imamo nešto zajedničko – želju da budemo uspešni. Ipak, svako od nas uspeh definiše drugačije. Nekom je uspeh da bude veran partner pun ljubavi ili odgovoran i brižan roditelj, dok je drugima uspeh isto što i bogatstvo, slava […]


Pljačka decenije: SPS izvukao 34 miliona evra iz "Galenike"!!! - SandzakHaber.Net , Sandžačke Internet Novine !\nNaslovna Srbija Hronika Pljačka decenije: SPS izvukao 34 miliona evra iz “Galenike”!!!\nPljačka decenije: SPS izvukao 34 miliona evra iz “Galenike”!!!\nOd HaberNews - 12. Septembra 2013. 0 62 Podeli na Fejsbuku\ntweet Hapšenje vlasnika firme “Bg farm” Mladena Gazikalovića i još troje ljudi zbog sumnje da su izvršili zloupotrebe u prodaji lekova “Galenike” nastavak je obračuna direktora policije MIlorada Velovića sa prvim čovekom MUP-a Ivicom Dačićem.\nIz pomenutog preduzeća, preko koga je od 2008. do 2011. godine raznim malverzacijama pronevereno više od 34 miliona evra, ispumpano je više desetina miliona za finansiranje Socijalističke partije Srbije, na čijem je čelu Dačić.\nIako je premijer juče pozdravio nastavak akcije UKP-a u slučaju istrage “Galenika” izvor iz istrage kaže da je dobar deo otetih para proslećen za finansiranje aktivnosti SPS-a, po istom modelu po kome je svojevremeno Demokratska stranka ispumpavala nova preko privatnih firmi svojih visokih funkcionera i ministarstava koje je vodila.\n“Gazikalović i ostali iz “Bg farm” su u periodu od 2008. do 2011. godine, posle prijema robe iz “Galenike” istu prodavali kupcima – zdravstvenim i apotekarskim ustanovama – a nova dobijen od prodaje nisu plaćali “Galenici” čime su pribavili korist od oko 34 miliona evra, za koliko je oštećena “Galenika”. Postoje osnovane sumnje da je najveći deo tog novca završio za finansiranje SPS-a i potrebe ljudi iz njegovog vrha “, objašnjava sagovornik.\nOn dodaje da je slučaj “Galenika” otvoren pre vše od dve godine, a u septembru 2012. saslušavan je i bivši direktor Nenad Ognjenović, koji je na tom mestu postavljen kao kadar socijalista.\n“Nastaviće se ta istraga, ne samo u vezi s tom kompanijom nego i drugim preduzećima, jer je bilo dosta zloupotreba u plaćanjima u oblasti zdravstva proteklih godina. Opšte je poznata stvar da je bilo bilo zloupotreba na relaciji državno- fond veledrogerije – fabrike, gde se novac negde izgubio. Fabrikama nije uplaćivan, a iz države je isplaćen”, rekao je Dačić.\nZanimljivo je da su ova hapšenje usledila samo nekoliko dana posle privođenja Radosava Savatijevića Keneta zbog malverzacija u RB “Kolubara” u kojoma se, prema podacima iz istrage, pominje upravo ime Ivice Dačića, ali i Branka Ružića i Dragana Markovića Palme.\ntweet Prethodni tekstNorveška ima toliko para da ne zna šta će sa njimaSledeći tekstKako je golove Bosne proslavio Marjan Mijajlović. Direktno iz novinarske lože (video) HaberNews\tPOVEZANE OBJAVEVIŠE OD AUTORA


Rezolucija o ulozi socijalnog preduzetništva i društvenih inovacija u borbi protiv nezaposlenosti - SENS.RS\nRezolucija o ulozi socijalnog preduzetništva i društvenih inovacija u borbi protiv nezaposlenosti\nEvropski parlament je početkom septembra ove godine usvojio rezoluciju „Uloga socijalnog preduzetništva i društvenih inovacija u borbi protiv nezaposlenosti“, na inicijativu parlamentarke Veronike Lop Fontanje. Osnov rezolucije je činjenica da socijalna ekonomija i ona zasnovana na solidarnosti, suštinski doprinose ne samo održivom, pametnom i inkluzivnom rastu, već i evropskom socijalnom modelu. Ekonomija ovog tipa je deo jedinstvenog tržišta i kao takva treba da bude prepoznata i Evropska unija treba da podrži njen razvoj, zajedno sa državama članicama.\nRezolucija predlaže i konkretne preporuke za Evropsku komisiju i države članice vezane za pronalaženje najboljih rešenja za podršku u razvoju socijalne i ekonomije zasnovane na solidarnosti, da bi ove inicijative nastavile da odgovaraju na svakodnevne društvene, teritorijalne i izazove iz oblasti zaštite životne sredine, kao i da nastave da odgovaraju na potrebe građana za (re)integracijom u društvo.\nSocijalne zadruge okupljene u CECOP mreži, kojih ima oko 12 hiljada, zapošljavaju ukupno 270 hiljada ljudi u Evropi. One pružaju socijalne, kulturne, zdravstvene, obrazovne i usluge iz oblasti zaštite životne sredine, a pored toga i pružaju mogućnost zaposlenja građanima iz ranjivih grupa stanovništva. Kako bi ostvarili svoju misiju na održiv i demokratski način, oni stvaraju nove poslove odgovarajući na rastuće potrebe u vremenu štednje i smanjenja javne potrošnje.\nTekst rezolucije možete pročitati na ovom linku


Kampanje za sprečavanje nasilja nad ženama | N1 Srbija\nDve kampanje da zaštitimo žene - 327 ubijeno za 10 godina\n16.11.2016. |19.27 |\nU Srbiji su pokrenute i dve kampanje - "Isključi nasilje" i "Da ne bude kasno", a cilj obe je sprečavanje nasilja u porodici.\nU 2015. godini Centri za socijalni rad primili su skoro 19 hiljada prijava za nasilje u porodici. Predstavljajući kampanju "Isključi nasilje" resorni ministri naveli su da će usvajanjem zakona koji su na dnevnom redu biti poslata poruka nulte tolerancije prema nasilnicima.\n"MUP sada ima instrument i policajac kojem je prijavljeno nasilje u porodici ima obavezu da izađe na teren, da izvrši procenu, da analizira rizik, zašta ćemo naravno morati da imamo značajnije obuke, ali ima i mogućnost da, recimo, udalji nasilnike iz domaćinstva", kaže ministar unutrašnjih poslova Nebojša Stefanović.\nUdaljavanje nasilnika jedna je od novina zakona, ali se postavlja pitanje mehanizama kojim bi se osiguralo sprovođenje ovakve mere.\n"Policijski službenici upravo imaju na osnovu ovog zakona obavezu da štite žrtvu, tako da u simbiozi ova dva zakona svakako moći će da se prati da li će nasilnik da se vrati u stan ili ne", objašnjava ministarka pravde Nela Kuburović.\nU Autonomnom ženskom centru koji se bavi problemom nasilja u porodici, pozdravljaju donošenje zakona, ali iznose i određene zamerke.\n"Ovaj zakon zapravo neće imati snagu obaveznosti ako nema nikakvu, makar disciplinsku odgovornost za one koji treba da primenjuju ovaj zakon. Ako imamo zakon u kome nije jasno šta će se desti ako tužioci policija i centri za socijalni rad ne radi ono što je propisano ovim zakonom, onda ljudi verovatno neće ni raditi zato što nasilja ima dosta, zato što je težak posao i zato što je osetljiv", kaže Tanja Ignjatović iz tog centra.\nIstovremeno, pokrenuta je i kampanja "Da ne bude kasno" kako bi se podigla svest o opasnosti od zloupotrebe vatrenog oružja, posebno u nasilju u porodici i partnerskim odnosima. Prema zvaničnim podacima, u Srbiji je za 10 godina ubijeno 327 žena.\n"Pokazalo se i sve statistike na žalost govore da u većini u najvećem broju upotrebe ilegalnog oružja jeste upravo upotreba u porodičnom i partnerskom nasilju. Dakle, žene ubijaju uglavnom ilegalnim oružjem", navodi ministarka Zorana Mihajlović.\n"Kampanja jasno ukazuje da se posedovanjem oružja u kući ne štite supruga, članovi porodice i dom, već često predstavlja veliki rizik od smrtnog ishoda", navodi Irena Vojačkova Solorano.\nPodaci Evrospke unije pokazuju da incidenti sa vatrenim oružjem u porodičnom nasilju odnose sedam puta više žrtava nego kriminalne aktivnosti.\nnasilje nad ženama nasilje u porodici žene\nPotpuno podrzavam prevenciju i edukaciju i sve vidove pomoci zenama ali to je nedovoljno....medjutim mislim..(jer sam bila u slicnoj prici)..da smo kao drustvo duboko ogrezli u agresiji.U svakom pogledu i u svim segmentima. Ova cifra je velika i da su u pitanju samo BUBE a ne ljudi: majke,sestre,cerke,komsinice,drugarice....Agresiju ne mozes izbeci,jer ako gledas TV i Skupstinska dogadjanja i nadmen nacin ophodjenja i verbalni i fizicki prostakluk,kako onda detetu reci da mora lepo da se ponasa?Kako muzu reci isto to?KAKO TOME UCITI bilo koga? Ako vidimo svaki dan neukusni CIRKUS u najvisim krugovima a svi znamo ko su i sta su bili...mi bas od njih ocekujemo da zastite ZENE ili bilo koga drugoga,decu od vrsnjackog nasilja,na primer! Ne znam sto se neko uopste cudi.Lose stvari se seku u korenu. Ovog momenta moze pomoci samo OSTAR REZ!!!Dok se ne uvedu veoma ostre kazne za svako kresenje zakona a SMRTNA za ubistvo...nece ovde reda biti-NAZALOST. A svim nastradalim zenama treba podici spomenik sa imenima da se zna da su nastradale od nekog koga su nekada volele!!!!\nnajbolje da objavite koliko je za 100 godina .A usput i da objavite koliko je među ubicama ima državnih službenika,naročito policajaca,a isto i koliko je bilo političkih ubistava od strane države,a i koliko je bilo "samoubistava"političkih protivnika i novinara !!!\nPricamo o porodicnom nasilju a svi smo bili svedoci u poslednjih par meseci, dogodilo se vise incidenata gde su organi reda bili nepotrebno nasilni prema zenama. Prodavacica bostana koju grubo bacaju na zemlju i hapse 4 i slovima cetiri muskarca, penzionerka koju privode sa lisicama jer nije mogla da nadje uplatnicu da dokaze da je platila kaznu i slucaj od pre neki dan u Visnjickoj Banji ili tako negde gde zenu opet valjaju po zemlji vise muskih policajaca. Jel u pitanju neka vrsta bolesnog uzivanja u ponizavanju zena ili su te zene zaista toliko opasne i nasilne?


Posle više od osam godina ženski tenis se vratio u „Medison Skver Garden“. U novembru 2000. Martina Hingis je u finalu završnog turnira sezone pobedila Moniku Seleš, a ovog puta u egzibicionom Kupu „Bili Džin King“ takmičile su se današnje zvezde ženskog tenisa: Ana Ivanović, Jelena janković, Venus i Serena Vilijams.\nPolufinalni mečevi na turniru čiji je nagradni fond iznosio milion i 200 hiljada dolara igrani su u formatu koji se primenjuje u američkom klupskom timskom takmičenju, poznatijem kao World Team Tennis, a to znači jedan set, bez izjednačenja u gemovima, odnosno, ko prvi osvoji četiri poena - dobija gem. U prvom meču večeri, Venus Vilijams je do pobede nad Jelenom Janković došla brejkom u devetom gemu, dok je potom Serena Vilijams oduzela servis Ani Ivanović već u trećem. Šampionka Rolan Garosa imala je međutim priliku i pre i posle toga da osvoji gem na servis mlađe sestre Vilijams, ali je dva puta „ispustila“ 15-40. U finalu, Serena je u regularnom meču na dva dobijena seta pobedila stariju sestru Venus – 6:4 i 6:3 i osvojila ček na 400 hiljada dolara. Venus je pripalo 300, dok su Jelena i Ana osvojilo po 250 hiljada dolara. Na konferenciji za novinare, bez obzira na poraze, najbolje srpske teniserke bile su dobro raspoložene.\n„Bilo je to jedinstveno iskustvo, drugačije za sve nas zbog formata takmičenja. Kada se igra samo jedan set bez izjednačenja, od početka morate da budete fokusirani. Brzo se igra, Venus je bila bolja, ali meni je bilo zabavno i bilo je lepo veče za mene u celini“, rekla je Jelena Janković, dok je Ana Ivanović dodala:\n„I za mene je ovo bilo sjajno iskustvo, prvi put sam igrala ovde, ali se nadam ne i poslednji. Uživala sam, Serena je zaista igrala dobro, pre svega servirala odlično, a atomsfera je bila izvanredna. Praktično sam se naježila na početku kada je publika pozdravljala Serenu. Mislim da je bilo lepo i za njih dve da igraju u svom gradu pred svojom publikom“.\nNajbolje srpske teniserke volele bi da se ovi dueli ponove sledeće godine u finalu Federejšn Kupa. Naravno, uz drugačiji ishod. I Jelenu i Anu narednih meseci čekaju veliki izazovi na turnirima širom sveta, a obe se nadaju da će se uskoro vratiti u formu koja im je prošle godine donela plasman na prvo mesto svetske rang-liste.\n„Nisam igrala mnogo ove sezone, u pauzi sam trenirala naporno, ali nisam počela godinu kako sam očekivala. Stvari nekad ne idu kako zamislite, ali morate da budete pozitivni, nastavite da radite i nadate se da će biti bolje. Svakako da želim da se vratim na prvo mesto, ali i da ostvarim san da osvojim Grand Slem turnir. U ovom trenutku međutim, razmišljam samo da popravim igru i vratim se u formu“, istakla je Janković.\nAna Ivanović naglasila je da ni ona nije odigrala mnogo mečeva, iako je već mart.\n„Radujem se Indijen Velsu i Majamiju, to su turniri koji traju po dve nedelje i uvek je zabavno igrati tamo, a potom sledi i sezona na šljaci u Evropi. Naravno, uvek želite da pobeđujete, jer smo svi mi takmičari, ali potrebno nam je i da se istovremeno zabavljamo“, zaključila je A na Ivanović.


Danko: Srbija odlično ispunjava obaveze na putu ka EU - Studio B\nDanko: Srbija odlično ispunjava obaveze na putu ka EU\nDanko: Srbija odlično ispunjava obaveze na putu ka EU Tanjug\nObjavljeno: 04.11.2019. 18:20 Izmenjeno: 04.11.2019. 18:20\nPredsednik slovačkog parlamenta Andrej Danko rekao je da je Srbija na odličan način u mnogim stvarima ispunila svoje obaveze u evropskim integracijama i da zajedno sa Crnom Gorom treba da bude među prvim zemljama Zapadnog Balkana koje će se pridružiti Evropskoj uniji.\nDanko je u Budimpešti, na Konferenciji predsednika parlamenata zemalja Jugoistočne Evrope i Višegradske četvorke, rekao da je to prilika da se razgovara o problemima i izazovima koji očekuju zemlje Zapadnog Balkana po pitanju evropskih integracija, prenosi slovačka agencija TASR.\n„Srbija je ispunila svoje obaveze u mnogim stvarima na odličan način. Kosovo, međutim, ostaje njena trauma. Stav Slovačke po tom pitanju je konzistentan da taj problem i pitanje pre svega moraju da reše Kosovo i Srbija“, rekao je Danko.


Faktor | Višestruki prevarant Pero Maljutka na sastanku sa premijerom RS-a: Lažni Dodik Viškoviću uručio priznanje\nPremijer RS-a Radovan Višković primio je danas priznanje "Zlatna značka", a kako je saopćeno iz Vlade RS-a, priznanje mu je uručio predsjednik Udruženja veterana "Garda Panteri" Petar Cvijetinović i to "u znak zahvalnosti za pruženu pomoć ovom udruženju na održavanju kulture sjećanja na ratnu prošlost ove jedinice Vojske RS-a".\nPetar Cvjetinović je višestruki prevarant do sada privođen više puta u BiH, ali i Srbiji poznat pod nadimkom Pero Maljutka.\nOn je uhapšen u oktobru 2009. godine jer je, predastavljajući se kao Milorad Dodik, prevario jednog biznismena. Bio je osumnjičen da je zajedno sa pomagačima uputio oštećenom poziv, navodno iz kabineta tadašnjeg premijera RS-a Milorada Dodika, u kojem ga je "lažni Dodik" lično zamolio da uplati donaciju za kupovinu ortopedskih pomagala za ratne vojne invalide iz RS-a.\nPero Maljutka se sumnjičio da je tokom 2008. i 2009. godini na teritoriji Srbije, zajedno sa saučesnicima, počino nekoliko prevara i falsifikovanja isprava, te da su na taj način fizička i pravna lica oštećena za blizu 10 miliona dinara.\nU tom lancu prevara, kako se neposredno nakon ovih događaj navodilo u medijima, bila je i fabrika keksa "Jafa" iz Crvenke, iako suma koju su oni uplatili "Dodiku" nikada nije saopćena u javnosti.\nU vrijeme hapšenja za Maljutkom je, od pravosudnih organa BiH, bila raspisana i međunarodna potjernica.\nMaljutka je izdržavao kaznu zatvora u KPZ-u u Sremskoj Mitrovici, a osuđivan je pred Privrednim sudom u Beogradu zbog više krivičnih djela prevare.\nIz Vlade RS-a je danas navedeno da je Petar Cvijetinović alias Pero Maljutka imao sastanak sa Viškovićem na kojem mu je uručio navedeno priznanje.\n- Predsjednik Vlade naglasio je da je dužnost i obaveza Vlade RS-a da baštini kulturu sjećanja na slavni, ratni put "Pantera", ali i brojnih drugih jedinica Vojske RS-a. Tokom sastanka, predsjednik udruženja "Garda Panteri" Petar Cvijetinović zahvalio se Vladi na pruženoj pomoći udruženju za dostojanstveno obilježavanje memorijala u rejonu Panjika na Majevici, na mjestu gdje je prvi komandant jedinice Branko Pantelić Panter izgubio život u septembru 1992. godine - navedeno je u saopćenju.\nPetar Cvjetinovićpero Maljutkaradovan Viškovićpriznanje\nPočasna građanka KS


Foto: naina helen jama / EPA;\nKako prenosi rumunski “Sport”, plata ovog defanzivnog veziste je oko 400.000 evra.\nRumun je prethodne tri sezone igrao za slovenački Maribor, a navodno ga prati i zagrebački Dinamo.\nKrecea bi bio drugi Rumun u istoriji Partizana posle, ne baš slavne epizode Gabrijela Enakea.\nU pitanju je zadnji vezni fudbaler, kome krajem sezone (ostala četiri kola do kraja prvenstva Slavenije) ističe ugovor, pa će biti slobodan da potraži novu sredu.\nOsim na poziciji zadnjeg veznog, može da igra i kao štoper i desni bek.\nMozzart sport piše da Partizan nije jedini kandidat za angažovanje 29-godišnjeg defanzivnog veznog. Želi ga i zagrebački Dinamo, a pominje se obnovljeno interesovanje FCSB-a koji ga je hteo i u prethodnom prelaznom roku.\nMenadžer Aleksandrea Krecua je nedavno rekao kako njegov klijent ne planira da se vraća u otadžbinu, već da karijeru nastavi da gradi u inostranstvu.\nOvo nije prvi put da se Aleksandru Krecu nalazi na listi želja Partizana. U zimu 2018. tokom priprema ekipe na Kipru slovio je za rezervnu opciju za slučaj da propadnu pregovori sa Olimpijakosom po pitanju Saše Zdjelara.\nNa kraju je stigao “zlatniorlić” sa Novog Zelanda, Rumun ostao u Olimpiji iz Ljubljane, da bi samo dve sedmice kasnije prešao u Maribor. Interesovanje Parnog valjka je ostalo, moglo bi da se desi da Kretu ovog leta zameni baš Zdjelara, kome je, bez obzira na nedavni produžetak saradnje, otvoren put u inostranstvu.\nRumunski reprezentativac (četiri utakmice) je i prošlog leta mogao da završi u Beogradu. Tad je bio u fokusu Crvene zvezde, čak mu je prvak Srbije ponudio godišnju platu od 400.000 evra, međutim, igrač je ostao na stadionu „Ljudski vrt“.\nZa tri sedmice će biti slobodan...


Ne vidim da je prekršen neki zakon time što je na kulturnoj manifestaciji albanske dijaspore, na nacionalnom skupu, isticana albanska nacionalna zastava, zastava jedne nacionalne manjine, poručio je ministar za ljudska i manjinska prava Mehmed Zenka, komentarišući za Pobjedu najavu Ministarstva kulture da će podnijeti prijavu protiv organizatora skupa u mjestu Trgaja na obali Cijevne u Tuzima na kojem su se vijorile albanske zastave, a nije bilo i državne crnogorske.\nMinistar Zenka ocjenjuje da se nepotrebno otvara priča o pravu Albanaca da koriste svoje nacionalno obilježje, jer je to, kako je istakao, korak unazad i povratak Crne Gore u neka vremena iz kojih smo izašli.\n"Na tom skupu niko nije vrijeđao Crnu Goru i nezahvalno je tu manifestaciju porediti sa nekim drugim na kojima su negirane sve naše vrijednosti, vrijednosti Crne Gore", rekao je Zenka.\n"To je zastava svih Albanaca, nije samo zastava države Albanije", dodao je on. U Ministarstvu kulture ostali su pri stavu da manifestacije kulture, kao ni u slučaju humanitarnog koncerta Mitropolije crnogorsko-primorske u Herceg Novom prošle sedmice, gdje je, pored ostalog, bila istaknuta srpska zastava i zbog čega su najavili prijavu, "ne smiju da budu paravan za bilo kakav nacionalizam, niti za kršenje normi koje su jasno definisane pozitivno pravnim propisima Crne Gore".\n"Zakonom o upotrebi nacionalnih simbola pripadnici manjina imaju pravo na upotrebu i isticanje svojih simbola, a nacionalnim simbolima se smatraju simboli koje pripadnici manjinskih naroda upotrebljavaju za izražavanje svog nacionalnog identiteta", istakao je Zeković.\nKontrolno saslušanje ministarke Bratić 30. jula\nRačunam da ću biti premijer do 2024. godine


Aleksandra Krunić posle Bola nije uspela da osvoji i Mančester - Sportskacentrala.com\nAleksandra Krunić posle Bola nije uspela da osvoji i Mančester18.06.2017 16:17hAleksandra Krunić - Zarina Dijas 0:2 (4:6, 4:6)\nSrpska teniserka, Aleksandra Krunić, nije uspela da osvoji turnir u Mančesteru.\nKrunićeva je posle devet uzastopnih pobeda u Bolu i Mančesteru poražena od Zarine Dijas rezultatom 2:0, po setovima 6:4, 6:4, a meč je trajao jedan čas i 29 minuta. Srpkinja je u oba seta imala brejk prednosti, u prvom je vodila 4:2, u drugom 4:3, ali je teniserka iz Kazahstana prvo sa četiri, a zatim i sa tri uzastopna gema oba puta setove preokretala u svoju korist. Zarina Dijas je trenutno 207. teniserka sveta, a ovo joj je druga pobeda u isto toliko duela sa Aleksandrom Krunić. Prethodno je trijumfovala na Australian Openu 2014. godine, a rezultat je tada bio 2:1.


SDA traži da se teret migrantske krize rasporedi na cijelu teritoriju BiH\nFoto: sda.ba | SDA traži da se teret migrantske krize rasporedi na cijelu teritoriju BiH\nSrna 24.08.2020 22:07\nSARAJEVO - SDA insistira da se teret migrantske krize rasporedi na cijelu teritoriju BiH, a ne samo na područja na kojima su Bošnjaci većina, te od SNSD-a i HDZ-a traži da "prestanu sa opstrukcijama u donošenju neophodnih odluka na nivou BiH, koje će omogućiti bolje upravljanje migrantskom krizom".\nNakon današnje sjednice Kolegijuma SDA iz ove stranke je zatraženo da Tužilaštvo BiH "odmah pokrene postupak protiv ministra unutrašnjih poslova Republike Srpske (Dragana Lukača) i drugih zvaničnika iz Srpske koji su javno priznali da pomažu migrantima u transportu prema Unsko-sanskom kantonu", ocijenivši to kao "krivično djelo".\nU saopštenju iz SDA navodi se da ova stranka od institucija vlasti na svim nivoima traži da se u skladu sa svojim zakonskim obavezama uključe u rješavanje migrantske krize, te da Savjet ministara što prije obezbijedi uslove da se migrantskom krizom upravlja iz jednog centra, sa nivoa BiH.\n"SDA da daje punu podršku planu za upravljanje migrantskom krizom koji je pripremio ministar bezbjednosti u Savjetu ministara Selmo Cikotić", piše u saopštenju.\nOd tužilaštava SDA traži da počnu rigoroznije procesuirati migrante koji narušavaju javni red i mir i krše zakone BiH, kao i da procesuiraju osobe uključene u prihvat i transport migranata i trgovinu ljudima.\nU saopštenju SDA se navodi da nadležne institucije BiH, u skladu sa međunarodnim ugovorima, treba da počnu sa vraćanjem migranata u zemlje njihovog porijekla, a od organizacija, poput UNHCR-a i IOM-a traže odlučniji pristup, kao i veću tehničku i materijalnu pomoć institucijama BiH.\nIz SDA su ocijenili, da predsjednik Srbije Aleksandar Vučić nastavlja da "namjernom zamjenom teza pravda paternalističku i dvoličnu politiku koju Srbija vodi protiv BiH".


RTCG - Radio Televizija Crne Gore - Nacionalni javni servis :: Društvo :: Saradnja među forenzičkim centrima od vitalne važnosti\n16. 12. 2020. 16:51 >> 16:51 0\nPrvobitno planirana za april, konferencija je odložena i održana u virtuelnom formatu zbog ograničenja izazvanih pandemijom COVID-19. Kako bi podržala Forenzički centar u organizovanju virtuelnih konferencija, Misija je donirala po 10 prenosnih računara za svako odjeljenje, zajedno sa WebEx licencom i digitalnim forenzičkim licencama u vrijednosti od skoro 20.000 eura.\nVršilac dužnosti programskog menadžera u Misiji Stephen Harmon kazao je da je današnji događaj poslužio kao forum za diskusiju i razmjenu najboljih praksi za organizovanje forenzičkih pregleda tokom ovog izazovnog perioda izazvanog pandemijom COVID-19.\n„Bez vaše temeljne naučne ekspertize, gonjenje ozbiljnog i organizovanog kriminala bilo bi nemoguće“, rekao je Harmon.\nNajavio je da će Misija donirati dodatni softver i opremu Upravi policije za dalju podršku istragama sajber kriminala i borbu protiv teškog i organizovanog kriminala.\n„Dio donirane opreme već je korišćen za organizaciju ove konferencije. Konačni paket opreme biće dostavljen Upravi policije u narednim danima“, rekao je Harmon.\nDirektor Forenzičkog centra Aleksandar Ivanović kazao je da bi regionalna forenzička saradnja trebalo da igra ključnu ulogu u identifikovanju počinilaca.\n„Regionalna razmjena forenzičkih podataka je 'conditio sine qua non' za rasvjetljavanje slučajeva prekograničnog kriminala, korupcije i terorizma. Osim naše dobre saradnje i dobre volje, za efikasniji rad prilikom sprovođenja kriminalističko-forenzičkih istraga, potrebno bi bilo istu i ozvaničiti putem protokola ilisporazuma o saradnji između naših forenzičkih institucija“, rekao je Ivanović.\nOEBS Stephen Harmon


NovaEnergija.net » tablet tablet – Page 2 – NovaEnergija.net\nSamsung predstavio “najveći mobilni uređaj koji radi na Androidu”\nGalaxy View dolazi s velikim ekranom dijagonale 18,4 inča i prvenstveno je namenjen ljubiteljima videa Samsung je još početkom prošlog meseca na IFA sajmu u Berlinu najavio kako pripremaju tablet…\nOrionova aplikacija za mobilni TV – idealna za praćenje košarke!\nOrion telekom, jedan od novijih igrača na “komunikacionom nebu Srbije”, lansirao je svoju najnoviju aplikaciju, namenjenu praćenju TV programa na mobilnim telefonima i tablet uređajima. U pitanju je jedinstvena aplikacija,…\nStigao je dan kog su ljubitelji Applea i njihovih pametnih telefona s nestrpljenjem iščekivali – Tim Kuk i ekipa danas će napokon predstaviti nove modele iPhonea. Glasine govore kako možemo…\nOvaj tablet će koštati duplo manje od postojećeg najjeftinijeg, a pojaviće se krajem godine. Kako im se skuplji tableti nisu baš prodavali kako su planirali, Amazon je rešio da predstavi…\nDirektor “Applea” Tim Kuk je pre tri godine uporedio kombinovani računar tablet-laptop sa hipotetičnim uređajem koji bi bio mešavina frižidera i tostera: ta “frankenštajnska” naprava podjednako traljavo bi hladila hranu,…


Policija nije reagovala, iako su huligani imali noževe, letele su baklje, dimne bombe, limenke, šrafovi... Udarce nisu izbegle ni žene, dok su najviše stradali trener Aleksandar Brković kome je rasečena ruka, fizioterapeut Nemanja Vučić ima posekotine po leđima, ruci i stomaku, trener golmana Mihajlo Radosavljević dobio udarac bakljom u potiljak, Branko Radanović je udaren stolicom u leđa, Ivan Dimitrijević je dva puta udaren šipkom u glavu.\nIgrači crno-belih bili su spremni na incidente jer ih je prilikom izlaska na teren sačekao transparent “F.ck PAOK, f.ck Partizan“.\n"Posle svega, najvažnije je da nema težih povreda. Preživeli smo pakao, ali bar smo prošli u polufinale. Atmosfera na tribinama je bila strašna, ali na terenu je sve bilo sportski, fer i korektno. Želim da pohvalim saigrače, koji su odigrali odlično i nisu podlegli pritisku. Dugo se bavim rukometom, uvek postoje “vrući tereni“, ali ovako nešto još nisam doživeo. I redari i policija su zakazali, spasavali su nas igrači AEK-a", izjavio je za “Blic” Nenad Maksić.\nDelegacija Partizana sinoć direktno iz dvorane krenula je put Beograda i oko 16 časova očekuje se na stadionu u Humskoj.\nU prvom meču, crno-beli su pobedili AEK sa 28:22 (13:10).


Ekskluzivno: Sad i zvanično, Asmir Hodžić kandidat za načelnika SBiH\n20. Juna 2008. 19. Avgusta 2020. Arhiva Visoko.co.ba\nKako saznaje Radio Q iz dobro obavještenih izvora na večeras održanom sastanku OS SBiH Visoko i zvanično je potvrđeno da će Asmir Hodžić , direktor JKP”Gradska Groblja” biti kandidat za načelnika iz ove stranke.\nDa podsjetimo, Asmir Hodžić je i prije četiri godine bio kandidat ove stranke kada je za stotinjak glasova izgubio od sadašnjeg načelnika općine Muniba Alibegovića. Obzirom da u visočkoj SDA vlada atmosfera u kojoj se uskoro formira još jedna SDA sa prefiksom “A” i ako se zna da dio stranke uopšte ne podržava ponovnu kandidaturu Muniba Alibegovića, uz sve to SDP najvjerovatnije i neće imati svog kandidata jer nemaju šta da ponude, to daje realne izglede da Hodžić ovoga puta može i do pobjede.\nMeđutim u Visokom svi sve znaju i nikad se ništa ne zna, tako da je sve moguće.\nOve godine “Visočko ljeto” od 18. jula do 2. augusta\nZaustavite kontinuirani urbicid Visokog i službu za urbanizam vratite Općini, a privatnim poslom se bavite kod kuće od svojih para!


Donacija računarskog kabineta u OŠ „Sava Munćan“ u Kruščici - ePancevo\nKruščica, 6. novembar 2019. godine – Zahvaljujući projektu „Stvaramo znanje“ koji kompanija Telekom Srbija već treću godinu sprovodi u saradnji sa Ministarstvom prosvete, nauke i tehnološkog razvoja, osnovna škola „Sava Munćan“ iz Kruščice dobila je nove računare, pametne table i potrebnu opremu za informatički kabinet.\n„Projekat opremanja informatičkih kabineta u osnovnim školama pokrenuli smo povodom 20 godina postojanja naše kompanije sa ciljem da učenicima i nastavnicima obezbedimo savremene uslove za rad i kako bi doprineli podizanju digitalne pismenosti đaka na još viši nivo.\nO odabiru škola koje je predložilo Ministarstvo prosvete, odlučuju građani online glasanjem, pa roditelji, nastavnici, bivši učenici, komšije mogu da doprinesu da i male škole budu ponosni dobitnici informatičkog kabineta.\nDrago nam je što smo uspeli da realizujemo projekat koji podstiče zajednicu da se udruži u postizanju zajedničkog cilja, a koji osnovcima otvara mogućnost da lakše i bolje uče uz pomoć nastavnika koji mogu da im ukažu na prednosti, ali i zamke koje digitalne tehnologije sa sobom nose“, izjavila je Marija Bošković, direktorka Sektora za odnose s javnošću kompanije Telekom Srbija.\nOva nagrada nam je došla u pravom trenutku, jer nam je oprema u informatičkom kabinetu zastarela i neodgovarajuća. Nastavnici informatike i našoj deci mnogo će značiti ova donacija, jer će mnogo lakše savladavati gradivo, izjavio je Nikola Mirčov, direktor OŠ „Sava Munćan“.


VUČIĆ O DAVOROVOJ IZJAVI: U Banjaluci je bio Јeremić | Banjaluka.net\nPredsjednik Srbije Aleksandar Vučić rekao je da ga je zabrinula rečenica Davora Dragičevića “šta neko iz Srbije radi u Banjaluci”, jer se pokazuje da postoji snažna struja i u srpskom narodu koja želi udaljavanje od Srbije.\n“Nažalost, postoje takvi ljudi, postoje takve struje i u Srbiji… Te struje nisu tako slabe, ali sam siguran da je ogroman broj ljudi u Republici Srpskoj za veoma bliske odnose sa Srbijom”, rekao je Vučić novinarima u Vranju.\nVučić je naglasio da su takve struje jedina stvar koja ga brine u odnosima Republike Srpske i Srbije, ali da je uvjeren da će rukovodstva Srbije i Srpske imati snage da sve to prevaziđu i grade najbolje moguće odnose, poštujući Dejtonski sporazum i integritet BiH.\nKomentarišući izjavu Dragičevića za sarajevske medije “šta Vučić ima da traži ovdje i da će u Srbiji dobiti šta treba”, Vučić je rekao da je teško da bude ličan i odgovara ljudima koji su izgubili dijete.\nVučić je rekao da je u izjavi Dragičevića nije problematično ono što se odnosilo na njega već da zabrinjava rečenica – “šta bi neko iz Srbije ovdje imao da radi”.\n“Možete da me volite ili ne, nema problema, ali mene je zabrinula rečenica – šta neko iz Srbije ovde (u Banjaluci) imao da radi? Naravno da niko nije čuo ni video ni za kog policajca iz Srbije tamo, a jedino se tamo mogao videti Vuk Jeremić, ali on nije ni policija, niti bilo ko od zvanične Srbije”, rekao je Vučić.\nOn je ponovio da nije istina da je policija Srbije bila u Banjaluci, ali da se pokazalo da postoji koordinisani pristup mnogih drugih službi i iz BiH, kao i da postoji snažna struja i u srpskom narodu koja želi udaljavanje od Srbije.


Pismo jednog SDS-ovca u kojem on iznosi svoje zapažanje trenutne situacije oko zastave Republike Srpske u zgradi Predsjedništva BiH, prenosimo u cijelosti:\n"Preselimo se u mislima u vrijeme Prvog svjetskog rata. Iz daljine dopire naređenje njemačkog cara Vilhema II koji od svog generala Augusta fon Mekenzena, traži da mu donese bar jednu zaplijenjenu srpsku ratnu zastavu.\nNjegovo naređenje zaglušuje odgovor Mekenzena da ne poseduje nijednu jer od 51. pukovske zastave, koliko je posjedovala srpska vojska tokom balkanskih i Prvog svetskog rata, nijedna nije pala u neprijateljske ruke.\nI dok predsjednik Srpske demokratske stranke, izvrgava podsmijehu istrajnost srpskog člana Predsjedništva da pored zastave BiH stoji i zastava Republike Srpske, meni se plače nad sudbinom moga naroda.\nPorazno je da predsjednik Srpske demokratske stranke, nema ni toliko znanja i političke iskrenosti pa neobuzdano napada Srbina koji samo hoće da u Sarajevu, zastavu svoje Republike poštuje.\nPredsjednik Srpske demokratske stranke bar bi morao imati toliko političke mudrosti da shvati da se srpski narod u Sarajevu ne može i ne smije dijeliti i da Srbin ne smije biti opozicija Srbinu u Sarajevu.\nNažalost, predsjednik Srpske demokratske stranke izgleda da ne zna da se Srbin kao član Predsjedništva na opštim izborima neposredno bira sa teritorije Republike Srpske, a to nije slučajno i unižavanje srpskog člana Predsjedništva BiH je unižavanje Republike Srpske na čijoj teritoriji je izabran.\nUostalom, predsjednik Srpske demokratske stranke izgleda da ne zna ni da Srbin koji je član Predsjedništva BiH, a koji se ne slaže sa nekom odlukom Predsjedništva, može da izjavi da je ona veoma štetna po vitalne interese entiteta za teritoriju sa koje je izabran. Ustavotvorac ne kaže "štetan za narod iz koga je član Predsjedništva izabran" već kaže "po vitalne interese entiteta za teritoriju sa koje je izabran".\nA, upravo zbog toga je porazno i bolno što predsjednik Srpske demokratske stranke, u ime državotvorne stranke, "mudro" veli da srpski član Predsjedništva "nabavi stonu zastavu RS koju mu niko neće moći oduzeti, da je stavi ispred sebe na dijelu stola gdje on sjedi", dopuštajući da na zvaničnoj internet stranci Srpske demokratske stranke stoji da predsjednik Srpske demokratske stranke ne želi da učestvuje u Dodikovom rijalitiju.\nPoštovanje teritorije Republike Srpske nije rijaliti predsjedniče Srpske demokratske stranke već je sramno nepoštovanje zastave Republike Srpske jer svaka zastava simbolizuje borbu za slobodu svog naroda i zato nikada ne smije biti istaknuta ukoliko je oštećena, niti se koristiti kao robni znak, već mora imati počasno mjesto.\nI zato nas ne smiju začuditi riječi Arčibalda Rajsa: "Čujte Srbi, čuvajte se sebe!"", stoji u pismu jednog SDS-ovca.\nSDS zastava Republike Srpske


Pilot projekat sennder GmbH i Cabot Corporation\nDecember 29, 2021 December 29, 2021 adminR\nsennder GmbH, vodeći evropski digitalni drumski špediter i Cabot Corporation, vodeća globalna kompanija za specijalne hemikalije i materijale za performanse, prevezli su jedan od prvih prekograničnih tereta za teške uslove sa nultom emisijom u Evropi. U pilot projektu električnih kamiona, sennder je prevezao 17+ tona proizvoda za Cabot iz luke Roterdam do Antverpena, a zatim se vratio u bazu — povratno putovanje pokrivajući razdaljinu od više od 300 km (186 milja). Pilot projekat je sproveden da bi se testirale dugoročne mogućnosti električnih kamiona od 40+ tona. BREITNER, operater električnih kamiona…\nDrumski saobraćajBREITNER, Cabot Corporation, digitalni drumski špediter, drumski transport, električni kamion, logistika i transport, nulta emisija, pilot projekat, prekogranični transport, sennder GmbH, smanjenje emisije CO2\nLitvanska transportna kompanija, Girteka Logistics, jedna je od prvih kompanija za drumski prevoz tereta kojoj je jedan od partnera, DHL, dodelio sertifikat zelenog prevoznika. Sertifikat je osnovala nemačka logistička kompanija da bi sertifikovala svoje podizvođače, povećavajući transparentnost svojih ciljeva održivosti za svoje zainteresovane strane. DHL je anketirao više od 600 odabranih servisnih partnera iz Nemačke, Belgije, Španije i Holandije o njihovom učinku u pogledu održivosti, a prema navodima kompanije, Girteka Logistics je bila jedna od prvih kompanija koja je dobila sertifikat. „Ponosni smo što smo jedna od prvih špedicija koja…\nLogistikadekarbonizacija, DHL, DHL Green Carrier, ECTA, Girteka Logistics, logistika i transport, sertifikat, smanjenje emisije CO2, zeleni prevoznik


Nedimović: Ove godine rast u poljoprivredi za pet odsto - Ozon Media\nNedimović: Ove godine rast u poljoprivredi za pet odsto\nMinistar poljoprivrede Branislav Nedimović rekao je da će srpska poljoprivreda u ovoj godine imati rast veći od pet odsto u odnosu na 2019.\nOn je za RTS naveo da će učešće poljoprivrede u BDP-u i borbi Vlade da se obezbedi pad BDP-a ne veći od jedan odsto biti značajno veće, što je garant našoj zemlji da u sledećoj godini možemo napraviti iskorak napred.\n„Novac namenjen u budžetu za poljoprivredu će se koristiti za nabavku opreme, mehanizacije, sistema za navodnjavanje, za klasične subvencije po litru mleka, tovno i mlečno govedarstvo, pa ako želite da kupite mlečnu kravu dobijate 50 odsto povrata od države“, istakao je Nedimović.\nDodao je da takođe da kada poljoprivrednik kupi traktor koji košta 15.000 evra, država mu daje 7.500 evra.\nNaveo je da je proširena lista mladih poljoprivrednika, koji dobijaju novac.\n„Za startapove za mlade je bilo 5.200 prijava, 4.700 je ispunilo uslove, višse od 3.000 je isplaćeno – dobiju milion i po dinara granta, dužni su da obezbede još 25 odsto sopstvenih sredstava i da ulažu u poljoprivednu proizvodnju“, rekao je Nedimović.\nIstakao je da su prvih deset na rang listi ljudi iz Medveđe, Bojnika, Kuršumlije, a svrha mere je da mladi ostanu na selu.\nIstakao je da je Srbija je zemlja poljoprivrednika jer je više od 52 odsto ljudi direktno ili indirektno povezano sa poljoprivredom.\n„U ovoj godini smo shvatili koje je mesto poljoprivrede i hrane u celom sistemu bezbednosti jedne zemlje.Kada nemate hranu, nastaje gomila problema, pogledajte zemlje u okruženju u martu i aprilu, neke koje smo smatrali da su na vrhunskom stepenu razvoja, gde su buli prazni rafovi“, rekao je Nedimović i naveo da je u Srbiji uvek bilo dovoljno hrane.\nNaveo je da srpska malina ove godine potukla sve rekorde kada je reč o izvozu koji je iznosio 247 miliona dolara.\nIzvezeno je i jabuka za 130 miliona dolara a očekuje se i rekord u izvozu voća i povrća od milijardu dolara.\nNaglasio je da je sada cilj da svake godine imamo između 700 i 1.000 hektara novih zasada a imaćemo i 36 novih vinarija.\n„Moramo da razvijamo vinarije i svake godine biće novi pozivi za njih“, rekao je Nedimović.\nOn je naveo da se radi i na razvoju proizvodnje rakije i da postoji dosta robe druge i treće klase koja najbolje može da ide za proizvodnju rakije.\nIstakao je i da je bio IPARD konkurs za agroturizam na koji se javilo 309 ljudi. Reč je o novcu vrednom 40 do 50 miliona evra koji će biti plasiran u programu a obuhvatiće i proizvode kao što su vino, rakija, meso, sir koji će biti plasirani u agroturizmu.


SVM samostalno na izbore, SDPS spremna za razgovore : Nadlanu.com\nSVM samostalno na izbore, SDPS spremna za razgovore\nObjavljeno 26. dec 2011. / 08:12:26\nPredsednik SVM Ištvan Pastor je za list "Blic" kazao da će od izbornog rezultata i programa koje budu nudile druge stranke zavisiti sa kim će SVM posle izbora u koaliciju.\n"Van Demokratske stranke još ima života. Ako neko ne ide sa demokratama ili naprednjacima, ne znači da nije živ", kazao je Pastor i dodao da će SVM posle izbora videti da li će biti sa strankama sa kojima je sada u koaliciji.\nLider SDPS Rasim Ljajić kazao je za izdanje lista "Pres" da ta stranka razmislja i o samostalnom izlasku na izbore i da do sada nije bilo nikakvih dogovora o predizbornim koalicijama ni sa jednom strankom.\n"Odluku o koalicionom partneru donećemo hladne glave i krajnje pragmatično", kazao je Ljajić i dodao da će razgovarati sa Demokratskom strankom, Ujedinjenim regionima Srbije, Socijalističkom partijom Srbije, Liberalno demokratskom partijom i Partijom ujedinjenih penzionera Srbije.\nLjajić je naveo da neće pristati na bilo čije ucene jer je, kako je rekao, SDPS danas daleko jača nego pre četiri godine i da će radije samostalno izaći na izbore.\ništvan pastorizborikoalicije stranakapredizborna kampanjarasim ljajić


M. D. 12. maja 2016. 19:00\nSkoro dve trećine američkih birača ne veruje u vanzemaljce, ali manjina koja veruje zna za koga će glasati na izborima u novembru.\nHilari Klinton, demokratski kandidat sa najvećim izgledima za nominaciju, rekla je u jednoj veoma gledanoj emisiji da će ako postane predsednik objaviti sve što vlada ima o vanzemaljskom životu, pod uslovom da time ne ugrozi nacionalnu bezbednost.\nČak je ispravila popularnog voditelja Džimija Kimela da se više ne kaže NLO (neidentifikovani leteći objekat, UFO na engleskom) nego neobjašnjivi vazdušni fenomen (UAP). Upućenost u vanzemaljska pitanja obezbedila joj je odanu armiju glasača koji su je proglasili za prvog američkog I-ti kandidata, piše „Njujork tajms”.\nZa razliku od aktuelnog predsednika koji se na ovu temu rado šalio, bivša prva dama i šefica diplomatije ima vrlo jasan stav.\nDžozef Buhman, koji decenijama traži od vlade veću transparentnost u ovoj temi, kaže da se Klintonova zainteresovala za pitanje kao niko pre nje u američkoj politici.\nU poslednje vreme je govorila da će kao predsednik objaviti podatke o tzv. oblasti 51, vazduhoplovnoj bazi u Nevadi za koju se veruje da je tajno mesto na kom vlada čuva poverljive podatke o vanzemaljcima i NLO.\nNa pitanje da li veruje da su bića s neke druge planete pokušala da stupe u kontakt s nama rekla je da ne zna ali da želi da vidi šta piše u dokumentima. „Ima toliko priča da ne mislim da ljudi sede u svojim kuhinjama i izmišljaju ih,” dodala je.\nU drugom intervjuu je obećala da će ovu temu istražiti do kraja i rekla da smo možda već imali posetu odozgo.


Austrija spremna u kratkom roku isporučiti 500 hiljada vakcina BiH – Radio Brčko distrikta BiH\nPočetna/BiH/Austrija spremna u kratkom roku isporučiti 500 hiljada vakcina BiH\nRadio Brčko30.07.2021. - 09:44\nMinistrica vanjskih poslova Bosne i Hercegovine Bisera Turković je saopćila da je Austrija spremna u veoma kratkom roku pomoći BiH sa kontigentom od 500.000 vakcina protiv koronavirusa.\n“Dobili smo zvanično obavještenje da je Republika Austrija spremna u kratkom roku staviti na raspolaganje BiH kontigent od 500.000 vakcina protiv koronavirusa. Ova količina uz već distribuirane, omogućila bi pokretanje masovne imunizacije te početak neophodne kampanje za promociju vakcinacije”, navela je Turković.\n“Republika Austrija je još jednom pokazala istinsko prijateljstvo i partnerstvo sa BiH, posebno jer je uloga Vlade Austrije bila ključna i u ranijim procesima nabavke vakcina putem COVAX-a i mehanizma EU4Health. Građani Bosne i Hercegovine neće zaboraviti pomoć koja nam je pružena u najtežim trenucima, navodi ministrica Turković.\nAustrija Donacija vakcina


Banke naplaćuju a bilo besplatno, uzmite obrazac | Kamatica\nPočetna > vest > Banke naplaćuju a bilo besplatno, uzmite obrazac\nBanke naplaćuju a bilo besplatno, uzmite obrazac\nTekst objavljen: 26.08.2018 11:32\nOvih dana banke šalju veoma opširna i često konfuzna obaveštenja o promenama opštih uslova poslovanja i promenama cena za uslugu koje su do sada bile besplatne.\nKako su objasnili iz Narodne banke Srbije za B92.net, obaveštenja koja su klijenti dobijali od banaka proteklih dana odnose se na obaveze koje je doneo novi Zakon o međubankarskim naknadama i posebnim pravilima poslovanja kod platnih transakcija na osnovu platnih kartica.\nReč je o obavezi da se svakom korisniku uz platnu karticu izda bez naknade i platna kartica za koju se obrada transakcija obavlja u zemlji - DinaCard.\n"Korisniku koji uopšte ne želi da koristi platne kartice banka ne može izdati nijednu platnu karticu, kako je utvrđeno još 2014. godine Zakonom o platnim uslugama",istakli su iz NBS.\nOno što je skrenulo posebnu pažnju građana jeste i promena tarifa pojedinih banaka, odnosno povećanje naknada za pružanje pojedinih usluga i uvođenje naknada za neke usluge koje do sada nisu bile naplaćivane.\nKako su objasnili iz NBS, tarifne politike poslovnih banaka spadaju u poslovnu politiku banaka.\n"Međutim, kako bi ove pojave učinila što transparentnijim i time destimulisala banke da povećavaju svoje naknade – NBS je predložila i donošenje Zakona o izmenama i dopunama zakona o platnim uslugama imajući u vidu da korisnike platnih usluga najviše pogađa netransparentna i međusobno neuporediva cenovna politika banaka", objasnili su za B92 iz NBS, dodajući da ćeprimena ovog zakona početi od 17. marta 2019. godine.\nNa taj je NBS dala i bankama dovoljno vremena za prilagođavanje.\nNBS planira da ovim zakonom utvrdi listu reprezentativnih usluga koje se najčešće koriste kako bi se uspostavila jedinstvena terminologija u bankama a time i uporedivost.\nTako će banke koje posluju u Srbiji morati na obrascu, istom u svim bankama, korisniku da daju pregled svih usluga i cena, pa će građani moći da uporede ponudu banaka. Važno je napomenuti da će se obrasci izdavati potpuno besplatno, a na sajtu NBS će na uporediv način biti predstavljen pregled usluga svih banaka.\n"Jednom godišnje banka će pored obaveznih mesečnih izvoda morati korisniku da dostavi besplatno pregled naknada koje mu je ukupno naplatila po svakoj od pojedničanih usluga koje je koristio",navode iz NBS.\nKako su naveli iz NBS, ovo će biti najlakši i najbrži način da korisnik uporedi ponudu i tarife naknada kod različitih pružalaca platnih usluga i opredeli se za onog koji mu najviše odgovora.\nPodsetimo, guvernerka Narodne banke Srbije Jorgovanka Tabaković izjavila je da su obaveštenja koja banke ovih dana šalju klijentima veoma zanimljiva pojava, jer variraju tonovi od zadovoljstva zbog uvođenja Dina kartice do čak izvinjenja.\n“Na primer oni obaveštavaju o uvođenju Dine, a verovali ili ne, spektar obaveštenja se kreće od 'Imamo zadovoljstvo da najavimo uvođenje Dine od 17. avgusta' do banaka koje svoj dopis počinju ili završavaju rečenicom 'Izvinite nadamo se da nećete imati neprijatnosti jer je NBS odlučila da uvede Dinu'. To govori koliko su banke dobronamerne da urade nešto što je u interesu građana”, kazala je Tabakovićeva.\nIz NBS su dodali da prate aktivnosti poslovnih banaka u pogledu obaveštenja koja su korisnici poslovnih banaka dobijali poslednjih dana.\n"Želimo da istaknemo da Narodna banka Srbije prati aktivnosti poslovnih banaka u pogledu pridržavanja zakonskih odredbi i ukoliko primeti ili dobije informacije o tome da bilo koja banka krši svoje obaveze utvrđene propisima, ona ima pravo i obavezu da ispita slučaj i da na to reaguje zakonski raspoloživim mehanizmima", istakli su za B92.net.\nPodsetimo, banke su od 17. avgusta u obavezi da korisnicima izdaju domaću "dina" karticu. Za njeno korišćenje provizija je 2,18 dinara, koji odlaze u srpski budžet, a kako je istakla, za korišćenje viza i master kartica provizija je 12 i 8,2 dinara, koji se ne slivaju u budžet. Ova kartica može da se koristi kako u Srbiji, tako i u inostranstvu.\nprovizija banke dina kartica nbs


Udruženje živinara RS: Moguće smanjenje proizvodnje i porast cijena\n28. May 2020 1367\nNakon održane online sjednice Upravnog odbora (UO) Udruženja živinara Republike Srpske i razmatranja posljedica COVID-19 pandemije na sektor živinarstva, udruženje je danas ponovo uputilo apel za pomoć institucijama Republike Srpske i Bosne i Hercegovine, kao i zahtjev da se ispune raniji zahtjevi živinara.\nZahtjevi su uključivali smanjenje ukupnih davanja i ukidanje parafiskalnih nameta; povećanje stimulacije za proizvodnju; obezbjeđivanje povoljnijih izvora finansiranja proizvodnje; zaštitu domaće proizvodnje i eliminaciju nelojalne konkurencije; kao i podržavanje kampanje ,,kupujmo domaće“.\n„Već ranije smo naveli da mi uvozimo 85 odsto sirovina za stočnu hranu i da je njihova cijena usljed pandemije skočila za 15 odsto, dok se cijena transporta tih sirovina udvostručila. Istovremeno, cijene gotovih proizvoda su prvo bile zamrznute, a nakon toga su zamrznute marže,“ rekao je predsjednik udruženja Predrag Miličić.\n„Radi zabrane rada mnogih djelatnosti i neisplaćivanja zarada radnicima došlo je do pada kupovne moći stanovništva, a prestanak rada restorana se posebno negativno odrazio na plasman jaja, mesa i prerađevina. Nešto proizvoda se izvozi, ali su cijene proizvoda na ino tržištima duplo manje nego što su bile prije pandemije, dok prodajne cijene u BiH opadaju, a naplata sa produženim rokovima plaćanja je otežana,“ istakao je predsjednik UO udruženja Velibor Popović i naglasio: „Sa svim ovim, kalkulacije proizvodnje su negativne.“\n„Proizvođači su sada veoma zabrinuti jer nisu u mogućnosti duži period izdržati rad sa gubicima. Neminovno se nameće potreba da se u narednom periodu značajno smanji proizvodnja što bi moglo imati teške posljedice za kupce kroz nedostatak proizvoda na tržištu i povećanje cijena gotovih proizvoda, kao i značajnog pada poreskih prihoda u budžetu,“ rekao je Popović.\nMjere vlasti BiH i Republike Srpske nisu imale na sektor živinarstva očekivane efekte. Ministar poljoprivrede, šumarstva i vodoprivrede Republike Srpske nije uključen u rad Upravnog odbora Kompenzacionog fonda za pomoć privredi RS-a, što je nelogično s obzirom na broj ljudi u Republici Srpskoj koji živi od poljoprivrede.\n„Zahtjevamo da se odmah i bez odlaganja ekonomska pitanja stave prioritetno na dnevni red nadležnih institucija u BiH i Republici Srpskoj i da se donesu kvalitetna rješenja, kako bismo spasili postojeću proizvodnju i omogućili našim kupcima i njihovim porodicama snabdijevanje kvalitetnim proizvodima iz kontrolisane proizvodnje po još pristupačnijim cijenama,“ zaključio je Popović i pozvao kupce da podrže akciju ,,KUPUJMO DOMAĆE!“\nTagovi: Udruženje živinara Republike Srpske


Makron jako zabrinut zbog rizika za nuklearnu bezbednost - Radio Sto Plus\nMakron jako zabrinut zbog rizika za nuklearnu bezbednost\nFrancuski predsednik Emanuel Makron "izuzetno je zabrinut zbog rizika" za nuklearnu bezbednost kao posledice "ruske invazije" i narednih sati će predložiti konkrente mere da se osigura pet ukrajinskih nuklearnih lokacija, saopštila je danas Jelisejska palata.\n„Rusija i Ukrajina treba da postignu siguran dogovor“ na osnovu tih predloga, napravljenih po kriterijumima Medjunarodne agencije za atomsku energiju (IAEA) da zajedno osiguraju te lokacije, dodalo je francusko predsedništvo u saopštenju.\nFrancuski predsednik „čvrsto osudjuje svako narušavanje celovitosti ukrajinskih civilinih nuklearnih postrojenja od ruskih snaga u sprovodjenju njihove vojne agresije protiv Ukrajine. Neophodno je garantovati njihovu bezbednost i sigurnost“, dodaje se u saopštenju.\nTakodje se navodi da Rusija treba da odobri slobodan, redovan i nesmetan pristup osoblju koje radi u tim elektranama, da garantuje nastavak njihovog rada u potpunoj bezbednosti.\nPosle noćašnjeg granatiranja nuklearne elektrane Zaporžje, najveće u Evropi, G7 industrijski najrazvijenijih zemalja sveta kojoj i Francuska pripada, pozvala je Rusiju da prekine napade na okruženje ukrajinskih nuklearnih centrala.\nJelisejska palata je navela da Rusija treba odmah da „prekine ilegalne i opasne vojne akcije i dozvoli punu kontrolu ukrajinskih vlasti nad svim nuklearnim instalacijama unutar medjunarodno priznatih granica Ukrajine“.


Ovako je bilo u pet osnovnih škola na području opštine. Prvog radnog dana, besplatni udžbenički kompleti koje je obezbijedila lokalna uprava, sačekalo je djake prvake. Kako nam je kazao Bojan Kuburović, potpredsjednik opštine, obezbijedjeno je ukupno 73 kompleta za prvake. Od toga je 64 kompleta usmjereno ka gradskoj OŠ Risto Manojlović, 6 kompleta je distribuirano OŠ Vojin Čepić u Gornjoj Morači a po jedan komplet OŠ Medjuriječje u Medjuriječju, OŠ Mosije Stevanović u Manastiru Morača i OŠ Radoslav Jagoš Vešović u Barama Kraljskim gdje takodje 1. oktobra počela nastava.\nLokalna uprava i na ovaj način pokazuje svoju brigu o đačkoj populaciji. Obezbijedili smo komplete udžbenika za sve prvake. Takodje smo uvijek tu da pomognemo sve inicijative koje dolaze iz škola i da u skladu sa svojim mogućnostima budemo pravi partneri. Posebno smo u obavezi da pomognemo i podržimo napor prosvjetnih radnika da u uslovima korone virusa što kvalitetnije organizuju nastavu, istakao je Bojan Kuburović, potpredsjednik Opštine\nDragica Ilinčić, direktorica OŠ Risto Manojlović je pozdravila kolege i učenike, izražavajući zadovoljstvo što je škola ponovo otvorila vrata novim znanjima a vjerujemo da će uskoro prihvatiti i sve ostale učenike koji nestrpljivo očekuju povratak u školske klupe.\nUčenici prva dva ciklusa, ušli u školsku zgradu, odgovorno, sa maskama, uskraćeni, zbog poštovanja mjera NKT-a, da zagrle najboljeg druga ili drugaricu ili učiteljicu i učitelja. Imajući u vidu epidemiološku situaciju u kojoj se nalazimo, početak školske 2020/2021 godine biće praćen specifičnom organizacijom rada i primjenom potrebnih mjera u cilju zaštite zdravlja naših učenika i zaposlenih. Zato nam je više nego ikada potrebna saradnja škole i porodice. Uprkos trenutnoj situaciji, zajedno krećemo u nove pobjede znanja i vaspitanja, to možemo i hoćemo i vjerujemo da je pred nama toliko radosnih školskih dana, istakla je Dragca Ilinčić, direktorica OŠ Risto Manojlović iz Kolašina.


Vesti online / Riznica / Kako je nastalo srpsko groblje Zejtinlik (4): Partizanski grobovi u Solunu\nKako je nastalo srpsko groblje Zejtinlik (4): Partizanski grobovi u Solunu\nKomemorativna svečanost i osvećenje Srpskog vojničkog groblja na solunskom Zejtinliku održani su 11. novembra 1936, na osamnaestu godišnjicu zaključenja primirja u Prvom svetskom ratu, u prisustvu državne delegacije Kraljevine Jugoslavije i Kraljevine Grčke, kao i predstavnika svih savezničkih država.\nTokom Drugog svetskog rata groblje je zapušteno i veoma oštećeno, pa je obnavljano u dva navrata, 1969. i 1987. godine. U posebnoj parceli sahranjeni su posmrtni ostaci 250 zarobljenika jugoslovenske vojske sa torpedovanog broda "Helena Kavanariota" koji je potopljen 27. maja 1941. blizu sela Nea Mihanjina, dok su vojnici transportovani iz Soluna za Nemačku. Meštani Nea Mihanjina spasli su iz mora 253 brodolomnika, a davljenike s poštovanjem sahranili.\nParcelu u kojoj su sahranjeni stradalnici iz Aprilskog rata, posetioci iz Jugoslavije su popularno nazvali "partizansko groblje". Na spomeniku je uklesan ovaj tekst: "Palim borcima, jugoslovenskim internircima nemačkih fašističkih logora."\nU produžetku Srpskog vojničkog groblja uređeno je Rusko vojničko groblje. Dve ruske brigade prispele su na Solunski front u avgustu 1916. i ostale u sastavu savezničkih trupa na frontu do novembra 1918. kada su, godinu dana posle pobede Oktobarske revolucije i proglašenja Sovjetskog Saveza povučene sa borbene linije u pozadinu. Potom je veći deo ruskih vojnika prevezen u Francusku, gde su bili zaposleni u tamošnjim fabrikama. Od dela ljudstva koje je ostalo kod Soluna obrazovani su radnički bataljoni za ispomoć srpskoj vojsci.\nPored operativnih trupa, koje su se borile na Solunskom frontu, iz Rusije su još 1915. godine, preko Crvenog krsta, u Srbiju došli lekari i drugo bolničko osoblje koji su obrazovali posebnu Rusku poljsku bolnicu pri Vojsci Kraljevine Srbije. Rusku pomoć uopšte, a posebno dolazak ruskih trupa na Solunski front, Srbi su doživljavali kao znak posebne brige prema slovenskoj braći na Balkanu u najtežim trenucima njihove istorije.\nVest o dolasku ruskih brigada na Solunski front pobudila je uspomene, sačuvane u narodnom predanju i istorijskoj svesti, na dolazak ruskih pukova u pomoć Karađorđu za vreme Prvog srpskog ustanka, zatim hiljade ruskih dobrovoljaca sa generalom Černjajevim koji su se herojski borili u redovima srpske narodne vojske u Srpsko-turskom ratu 1876. godine.\nNa čitavom prostoru srpskog groblja zasađeni su čempresi doneseni sa Atosa, iz rasadnika manastira Hilandara. Za stalnu brigu o Zejtinliku zadužena je država Srbija preko svog konzulata u Solunu, uz stručnu pomoć i nadzor Zavoda za zaštitu spomenika kulture Srbije. Ovaj istorijski spomenik svake godine poseti više hiljada ljudi iz Srbije i Crne Gore, kao i sve državne delegacije Srbije koje borave u zvaničnoj poseti Grčkoj.\nRIZNICA Kako je nastalo srpsko groblje Zejtinlik (6): Ploče bez verskih belega


Palmin plan za 400 mladih: POLA plate od gazde, POLA od grada\n21/12/2019 | 09:57\nPredsednik Skupštine grada Jagodine Dragan Marković Palma rekao je da će od 1. februara naredne godine 400 mladih biti zaposleno u privatnom sektoru u Jagodini i da će 50 odsto plate davati grada, a 50 odsto poslodavac.\nTih 400 mladih ljudi biće primljeno na šestomesečnu obuku, a posle šest meseci poslodavac će reći ko je zadovoljio potrebe tog preduzeća i ko će ostati da radi, rekao je Marković na redovnom prijemu građana u Skupštini grada.\nOn je, kako je saopšteno iz gradske uprave, istakao da će mladi ljudi imati dva razloga da se bore za to radno mesto – dobra plata i siguran posao.\n“Tako da mislim da od 1. februara u Jagodini će biti nezaposlen samo onaj ko ne želi da radi”, rekao je Marković.\nVodeći francuski operater KRIV za samoubistva radnika


Subota, 08.05.2021 11:36\n06.05.2021 11:41 Administrator DC\nPredsednik Srbije Aleksandar Vučić najavio je borbu države protiv organizovanog kriminala u srpskom fudbalu! - Pojavio sam se na kolegijumu MUP-a i BIA, svi su razumeli i (direktor BIA Bratislav, prim. a) Gašić i (ministar unutrašnjih poslova Aleksandar) Vulin. Sad vam kažem, tu mafijašku bandu iz fudbala, carine, svega, koja vam pušta da se svi smeju penalima koje sviraju da kažem –...\n29.04.2021 18:06 Slađan Jeremić\nBANJA LUKA – Navršilo se skoro tri decenije od kako je Crvena zvezda postala klupski prvak sveta. Član te generacije bio je i Milorad Ratković. Pre uspeha sa Beograđanima afirmaciju je sticao u zeničkom Čeliku i Borcu iz Banja Luke. Ne skriva da je na putu do cilja najveću podršku dobio od trenera Milana Ribara i Vladice Popovića. Naš poziv prihvatio je sa oduševljenjem. Milorad Ratković –...\n22.04.2021 10:55 Administrator DC\nBEOGRAD - Slobodan Rojević je na poziciji levog beka u sportu uspeo u potpunosti. Od Sutjeske iz Nikšića, preko beogradskog Partizana do Švajcarske gde i danas živi i radi. Ostao je jedan od najdražih fudbalera za navijače sa Partizanovog juga. Kada neko u sportu ostvari svoje snove – uspeo je! Nekada levi bek beogradskog Partizana to što je postigao u Humskoj opisao je ovako: dovoljno za...\ndarisdd je podelio utakmicu\nSlaven - Radnički 1:1\nLazarevica - Sloga 4:7\nBUK - Zenit 1:7\nVSK - Pobjeda 2:2\nOFK Batković - Pobjeda 4:2\nPosušje - Čapljina 3:0\nVis Simm Bau - Čelik 1:5\nŽeljezničar - UNIS 5:0\nRudar - Famos (Vojkovići) 3:0


Nordeus prodat američkoj kompaniji za 378 miliona dolara – Dnevni Magazin\nNordeus prodat američkoj…\nAmerička kompanija “Take-Two Interactive Software” će platiti 225 miliona dolara unapred u kešu i deonicama u vrednosti od 90 miliona dolara, ali konačna cena bi mogla da dostigne 378 miliona dolara, prenosi portal Biznisvajr.\nOsnivački tim “Nordeusa” primiće naknadu za akcije i nastaviće da vodi kompaniju.\nIz “Nordeusa” su na svom Tviter nalogu napisali da su ushićeni jer postaju deo “Tejk tu” porodice.\nKako navodi Biznisvajr, preuzimanje kompanije “Nordeus” za “Tejk tu” znači jačanje njenog mobilnog poslovanja nakon akvizicija “Soušal pointa” i “Plejdotsa” 2017. godine.\nNajpoznatija po “Top elevenu”, najuspešnijoj svetskoj igri u kategoriji fudbalskih menadžera na svetu sa preko 240 miliona registrovanih korisnika.


ŠIPTARI NAPRAVILI ZLOČINAČKU STRATEGIJU! Albanci kreću u napad na sever KiM pre 25. aprila!?\nPriština sprema upad na sever Kosova i zauzimanje "granica" za 24 sata. Istovremeno, KFOR se raspituje o spremnosti srpske vojske u Raškoj.\nAlbanska strategija zasniva se na takozvanom "blickrig" napadu, odnosno faktoru iznenađenja.\nStefanović: Kosovo postalo nebezbedno - Ministar policije Nebojša Stefanović upozorava da je opšta bezbednosna situacija na Kosovu i Metohiji vrlo ozbiljna. Na sastanku sa pomoćnikom generalnog sekretara UN Aleksandrom Zuevim, Stefanović je istakao da je potrebno stalno prisustvo UNMIK-a na terenu.


Kriminal u živiničkom sudu: Ivana Kulić u isto vrijeme bila ministrica i državna službenica, a Ibrahim Bubić "popio" krivičnu prijavu\nKategorija: Društvo\t Kreirano: Srijeda, 14 Kolovoz 2019 10:19\t Napisao/la Vidiportal.ba\nPredsjednik Opštinskog suda u Živinicama Ibrahim Bubić zaposlio je Ivanu Kulić na mjesto državne službenice u ovom sudu u vrijeme dok je ona još bila ministrica pravde i uprave Tuzlanskog kantona. Zbog ove skandalozne odluke Transparency International u BIH (TI BIH) je podnio protiv Bubića krivičnu prijavu Kantonalnom tužilaštvu Tuzlanskog kantona, jer postoji sumnja da je ovim potezom počinio više krivičnih dijela. Za državnu službenicu postavljena osoba koja se našla u direktnom sukobu interesa, jer učestvuje, između ostalog, u donošenju budžeta institucije u kojoj je zaposlena. Apsurdno je da Bubić, u obrazloženju odluke o njenom izboru kao četvrte sa rang listi javnog konkursa, navodi da ona osim pripravničkog staža ima i ministarsko iskustvo.\n„Kod izbora kandidata cijenjena je i činjenica da izabrani kandidat osim obavljenog pripravničkog staža u sudu, obavlja i poslove Ministra pravde i uprave Tuzlanskog kantona“, navodi se u rješenju koje potpisuje Ibrahim Bubić.\nIvana Kulić dospjela je u žižu javnosti 2015. godine kada je kao pripravnik -volonter suda u Živinicama postavljena za ministra, a u februaru ove godine sa pozicije ministra u tehničkom mandatu ponovo je zaposlena u sud na upražnjeno radno mjesto stručne saradnice za administrativno-organizacijske i opšte poslove.\nPrema mišljenju TI BIH postoje osnovi sumnje da je predsjednik suda njenim izborom počinio krivično djelo zloupotreba položaja ili ovlašćenja i/ili povrede ravnopravnosti građana u zapošljavanju, jer je drugim učesnicima konkursne procedure nanio štetu dajući prednost licu koje je u sukobu interesa. Zakon o državnoj službi Tuzlanskog kantona jasno sadrži odredbe po kojima državni službenici ne smiju istovremeno obavljati poslove koji dovode do sukoba interesa sa njihovim službenim dužnostima, a to je u ovom slučaju upravo pozicija ministra pravde.\nZbog svega je TI BIH uputio i prijave kantonalnoj i federalnoj inspekciji koje odgovornost prebacuju jedna na drugu. Kantonalna se proglasila nenadležnom, jer je konkursnu proceduru provodila Agencija za državnu službu FBiH, dok je Upravni inspektorat FBIH predmet vratio ministarstvu na čijem je čelu tada bila Ivana Kulić i kantonalnoj inspekciji koja se prethodno proglasila nenadležnom. Prijava je upućena i Uredu disciplinskog tužioca koji je obavijestio TI BIH da protiv Bubića već vodi jedan postupak i da je u isti predmet uključio i ovu prijavu.